Ενεργειακό Πιστοποιητικό | Αξιολογημένα Συνεργεία - myConstructor\nΕπιλέξτε τους καλύτερους ενεργειακούς επιθεωρητές και αποκτήστε το Ενεργειακό Πιστοποιητικό σας εύκολα και γρήγορα!\nΑναλαμβάνουμε την έκδοση ενεργειακού πιστοποιητικού με σοβαρότητα και αξιοπιστία.\nαπό 25.9 €\nΠακέτα & Προσφορές για Έκδοση Ενεργειακού Πιστοποιητικού\nΤο συγκεκριμένο πιστοποιητικό, δίνει τη δυνατότητα στους ιδιοκτήτες ακινήτων ή κτιριακών μονάδων να αξιολογούν την ενεργειακή απόδοση της ακίνητης περιουσίας τους.\nΗ διάρκεια του πιστοποιητικού είναι τέτοια καθώς πρόκειται για ακίνητο και όχι φυσικό πρόσωπο. Εφόσον λοιπόν, δεν υπάρξουν ακραίες αλλαγές στο κτίριο όπως για παράδειγμα μια μεγάλη ανακαίνιση, δε χρειάζεται κάποια ανανέωση του ενεργειακού πιστοποιητικού.\nΠώς να υπολογίσω την τιμή για το Ενεργειακό Πιστοποιητικό;\nΗ τιμή έκδοσης ενεργειακού πιστοποιητικού διαμορφώνεται ανάλογα με τα τετραγωνικά μέτρα του κάθε ακινήτου.\nΣε περίπτωση αδυναμίας προσκόμισης της κάτοψης και του ηλεκτρονικού παραβόλου από το TAXISnet ενδέχεται να υπάρξει μια επιπλέον χρέωση, ανάλογα τον ενεργειακό επιθεωρητή.\nΤο συμβόλαιο ιδιοκτησίας (οποιοσδήποτε τίτλος ιδιοκτησίας, π.χ. από γονική παροχή, αποδοχή κληρονομίας, δωρεά, μεταβίβαση, αγορά κλπ.).\nΤον ΚΑΕΚ: Kωδικός Αριθμός Εθνικού Κτηματολογίου, είτε ο Αριθμός Πρωτοκόλλου Δήλωσης και ο Κωδικός Ιδιοκτησίας. Σε περίπτωση που δεν μπορείτε να βρείτε αυτό το στοιχείο, μπορείτε να απευθυνθείτε στην ηλεκτρονική σελίδα της “Κτηματολόγιο ΑΕ” (Κανονικά απαιτείται για την ολοκληρωμένη έκδοση του Πιστοποιητικού, αν δεν έχει ολοκληρωθεί η διαδικασία δήλωσης στο δήμο που ανήκει το ακίνητο ή δεν μπορεί να βρεθεί αυτός ο αριθμός, το Πιστοποιητικό μπορεί να εκδοθεί και να αναγραφεί ότι δεν προσκομίσθηκε).\nΟικοδομική Άδεια: Δεν απαιτείται οικοδομική άδεια για ακίνητα που ανεγέρθηκαν πριν από 14/3/1983.\nΑντίγραφα των αρχιτεκτονικών σχεδίων: Κάτοψη ή σκαρίφημα (Αν δεν υπάρχει, την εκδίδουμε με 10-20 ευρώ, αναλόγως τα τ.μ. του διαμερίσματός σας).\nΦύλλο συντήρησης καυστήρα: Aν χρησιμοποιείται θέρμανση στο ακίνητο ή αν δεν υπάρχει κάποιο διαθέσιμο πρόσφατο φύλλο συντήρησης, θα θέλαμε, ερχόμενοι για την αυτοψία να έχουμε πρόσβαση στο λεβητοστάσιο για να γίνουν οι απαραίτητες μετρήσεις.\nΓια πόσο διάστημα ισχύει το Ενεργειακό Πιστοποιητικό;\nΤο ενεργειακό πιστοποιητικό ισχύει για 10 χρόνια από την ημερομηνία έκδοσής του.\nΗ διάρκεια ισχύος του πιστοποιητικού έχει οριστεί από το Υπουργείο Περιβάλλοντος και Κλιματικής Αλλαγής. Όμως σε περίπτωση εξ ολοκλήρου ανακαίνισης του ακινήτου πριν την παρέλευση της δεκαετίας θα πρέπει να εκδοθεί νέο πιστοποιητικό με το πέρας των εργασιών της ανακαίνισης, όπου και θα αποτυπώνεται η νέα ενεργειακή κλάση του ακινήτου.\nΕπίσης, το ενεργειακό πιστοποιητικό άπαξ και εκδοθεί μπορεί να χρησιμοποιηθεί όσες φορές χρειαστεί. Ειδικότερα ο ιδιοκτήτης μπορεί να χρησιμοποιήσει το ίδιο Π.Ε.Α. για κάθε καινούριο μισθωτήριο συμβόλαιο που μπορεί να συναφθεί στο διάστημα των δέκα ετών.\nΣε περίπτωση που το ακίνητο ανήκει σε περισσότερους του ενός ιδιοκτήτες, πραγματοποιείται ηλεκτρονική υποβολή που περιλαμβάνει τα στοιχεία όλων των ιδιοκτητών του ακινήτου. Στην έντυπη, όμως, έκδοση εμφανίζεται το όνομα μόνο ενός από τους ιδιοκτήτες.\nΣε κάθε περίπτωση πρέπει να γνωρίζουμε ότι το ενεργειακό πιστοποιητικό αποτελεί την ενεργειακή ταυτότητα του ακινήτου, οπότε δεν έχει σημασία το αναγραφόμενο όνομα του ιδιοκτήτη.\nΣε πόσο καιρό εκδίδεται το Ενεργειακό Πιστοποιητικό;\nΤο Ενεργειακό Πιστοποιητικό μπορεί να εκδοθεί εντός μίας ή δύο εργάσιμων ημερών μετά την επίσκεψη και αυτοψία που θα πραγματοποιηθεί στο χώρο σας.\nΤο Ενεργειακό Πιστοποιητικό είναι υποχρεωτικό εφόσον δεν υφίσταται ισχύον ΠΕΑ - μεταξύ άλλων - κατά τη μίσθωση σε νέο ενοικιαστή κτιρίου ή κτιριακής μονάδας. Περαιτέρω, κατά την πώληση ή μίσθωση κτιρίων ή κτιριακών μονάδων, επιδεικνύεται από τον ιδιοκτήτη το ΠΕΑ ή αντίγραφό του, στον υποψήφιο νέο αγοραστή ή ενοικιαστή και παραδίδεται αυτό στο νέο αγοραστή ή ενοικιαστή.\nΌπως αναφέραμε και πιο πάνω, η ύπαρξη και διάθεση του ΠΕΑ κατά τη μίσθωση επιβεβαιώνεται με την καταχώρηση των στοιχείων του στη Δήλωση Πληροφοριακών Στοιχείων Μισθώσεων Ακίνητης Περιουσίας, η οποία είναι υποχρεωτική από 09.11.2015.\nΛαμβάνοντας υπόψη τα παραπάνω, υφίσταται υποχρέωση ύπαρξης ισχύοντος ΠΕΑ και καταχώρησης των στοιχείων του στην ηλεκτρονική εφαρμογή της Δήλωσης Πληροφοριακών.\nΣτοιχείων Μισθώσεων Ακίνητης Περιουσίας εφόσον συντρέχουν αθροιστικά τα ακόλουθα:\nΘα πρέπει να επισημανθεί ότι σε περίπτωση μη έκδοσης του πιστοποιητικού επιβάλλεται πρόστιμο από 1.000 έως 10.000 ευρώ στον κατά νόμο δικαιούχο, δηλαδή στον ιδιοκτήτη ή εντολοδόχο διαχείρισης του ακινήτου από τον ιδιοκτήτη.\nΚλείσε το ραντεβού σου για Έκδοση Ενεργειακού Πιστοποιητικού!\nΕπιλέξτε τους καλύτερους Ενεργειακούς Επιθεωρητές και αποκτήστε το Ενεργειακό Πιστοποιητικό εύκολα και γρήγορα!\nΈκδοση Ενεργειακού Πιστοποιητικού - Τι πρέπει να γνωρίζεις;\nΕνεργειακό Πιστοποιητικό - ΠΕΑ\nΟι ιδιοκτήτες ακινήτων, οι οποίοι θέλουν να εκμισθώσουν ή να μεταβιβάσουν το ακίνητό τους, είναι πλέον υποχρεωμένοι να εκδώσουν Πιστοποιητικό Ενεργειακής Απόδοσης, Π.Ε.Α., στη “Δήλωση Πληροφοριακών Στοιχείων Μισθώσεων Ακίνητης Περιουσίας”, δηλαδή στα μισθωτήρια συμβόλαια που υποβάλλονται μέσω TAXISnet.\nΠρέπει να δοθεί ιδιαίτερη σημασία στο σημείο της υποχρεωτικότητας για Ενεργειακό Πιστοποιητικό εκ του νόμου για κάθε ιδιοκτήτη. Ειδικότερα, το Π.Ε.Α. είναι απαραίτητο όταν πρόκειται για μίσθωση ή μεταβίβαση ακινήτου.\nΠιο συγκεκριμένα, με το Άρθρο 58 παρ. 3 του Ν. 4342/2015, ορίζεται ότι ο αριθμός πρωτοκόλλου του Π.Ε.Α. πρέπει να αναγράφεται υποχρεωτικά στην ηλεκτρονική εφαρμογή «Δήλωση Πληροφοριακών Στοιχείων Μισθώσεων Ακίνητης Περιουσίας» της ιστοσελίδας της Γενικής Γραμματείας Πληροφοριακών Συστημάτων.\nΗ διαδικασία έκδοσης Π.Ε.Α. από τους συνεργάτες μας\nΟι συνεργάτες μας είναι πιστοποιημένοι ενεργειακοί επιθεωρητές.\nΕσείς καλείτε, σας ενημερώνουμε για τη διαδικασία που ακολουθούμε και κλείνουμε ένα ραντεβού. Ο ενεργειακός επιθεωρητής θα έρθει στο χώρο σας για να κάνει αυτοψία και μετά από σχετικές μετρήσεις θα σας εκδώσει το ενεργειακό πιστοποιητικό, στο οποίο θα αναφέρει προτάσεις και για την ενεργειακή αναβάθμιση του χώρου σας.\nΑπό την ημέρα επίσκεψης και αυτοψίας στο χώρο σας, το Π.Ε.Α. μπορεί να εκδοθεί εντός μίας ή δύο εργάσιμων ημερών. Πάνω στο Π.Ε.Α. αναγράφεται ένας αύξων αριθμός μαζί με τον κλειδάριθμο. Ακριβώς αυτά είναι τα στοιχεία που απαιτούνται για την ηλεκτρονική καταχώρηση και την ταυτοποίηση του κτιρίου.\nΓια επιτάχυνση της διαδικασίας μπορούμε να σας αποστείλουμε τους κωδικούς που απαιτούνται για την καταχώρηση στο μισθωτήριο συμβόλαιο στο taxisnet μέσω e-mail σε ηλεκτρονική διεύθυνση, στην οποία επιθυμείτε και στη συνέχεια θα σας αποστέλλουμε το πιστοποιητικό ταχυδρομικώς ή μέσω υπηρεσίας ταχυμεταφοράς.\nΠως γίνεται η έκδοση παραβόλου για το Ενεργειακό Πιστοποιητικό;\nΜε το νέο νόμο (Αριθμ. οικ. ΥΠΕΝ/ΣΕΝΕ/15418/1294/15.03.2018 Απόφαση του Υπουργού και Αν. Υπουργού ΠΕΝ, του Υπουργού και Αν. Υπουργού Οικονομικών και του Διοικητή ΑΑΔΕ, (ΦΕΚ Β΄ 1242/04.04.2018) και τον Ν. 4409 / 2016) ορίζεται η κατάργηση του παραβόλου 2246.\nΟυσιαστικά, τι αλλάζει με τα παράβολα είναι ότι μεταφέρεται η υποχρέωση της αγοράς αυτού του παραβόλου από τον Ενεργειακό Επιθεωρητή στον ιδιοκτήτη του ακινήτου, αφού η αξία του νέου παραβόλου για την έκδοση Ενεργειακού Πιστοποιητικού θα καταβάλλεται από τον ιδιοκτήτη.\nΠόσο κοστίζει το παράβολο για την έκδοση Ενεργειακού Πιστοποιητικού;\nΤο κόστος του παράβολου ποικίλει ανάλογα με την τάξη της ενεργειακής επιθεώρησης.\nΓια ενεργειακή επιθεώρηση Ά Τάξης η αξία του παραβόλου με κωδικό τύπο 8012, ανέρχεται στα 5 ευρώ.\nΓια ενεργειακή επιθεώρηση Β’ Τάξης η αξία του παραβόλου τύπου 8013, ανέρχεται στα 10 ευρώ.\nΓια ενεργειακή επιθεώρηση Γ’ Τάξης η αξία του παραβόλου τύπου 8014, ανέρχεται στα 30 ευρώ.\nΤον ΑΦΜ, Επώνυμο, Όνομα, Πατρώνυμο του ατόμου για το οποίο θα γίνει η έκδοση του e-παραβόλου.\nΤον ΙΒΑΝ τραπεζικού λογαριασμού (27 ψηφία) σε περίπτωση που θα χρειαστούμε επιστροφή χρημάτων.\nΤο πεδίο "πρόσθετα στοιχεία" που συμπληρώνεται σύμφωνα με τις οδηγίες του αρμόδιου Φορέα.\nΠου βρίσκω το Παράβολο για το Ενεργειακό Πιστοποιητικό;\nΌπως προαναφέρθηκε, η έκδοση του παραβόλου είναι υποχρέωση του ιδιοκτήτη του ακινήτου και, έτσι, η έκδοση του θα πρέπει να γίνεται στο ΑΦΜ του.\nO ενδιαφερόμενος, θα πρέπει να συμπληρώσει την ηλεκτρονική φόρμα που θα βρει στην ιστοσελίδα στο taxisnet.\nΕπιλέγει το παράβολο που επιθυμεί.\nΣτη συνέχεια εκδίδεται αυτόματα ένας μοναδικός «κωδικός παραβόλου» για το ηλεκτρονικό μας παράβολο.\nΗ πληρωμή του ηλεκτρονικού παραβόλου (e-παραβόλου) θα γίνεται με τη χρήση του μοναδικού κωδικού.\nΤο παράβολο εκδίδεται άμεσα από το TAXISnet και δεν χρειάζεται καμία περαιτέρω ενέργεια από τον ιδιοκτήτη.\nΠώς κάνω την αίτηση για την έκδοση του e-Παραβόλου;\nΜπαίνουμε στη σελίδα. Κάντε click εδώ!\nΚάνουμε αναζήτηση με κωδικού τύπου (8012,8013,8014.)\nΤα αρχικά στοιχεία έχουν συμπληρωθεί μόνα τους βάση του κωδικού που έχουμε πατήσει.\nΣυμπληρώνουμε τα προσωπικά μας στοιχεία.\nΠώς πληρώνω το παράβολο;\nΗ πληρωμή του Παράβολου για το Ενεργειακό Πιστοποιητικό γίνεται:\nΜε κατάθεση στη Τράπεζα (με επιπλέον κόστος 2ευρώ).\nΣυνεργαζόμενες Τράπεζες για την πληρωμή παραβόλου:\nΤην άμεση πληρωμή για την άμεση έκδοση του Παραβόλου μπορείτε να κάνετε στις εξής τράπεζες:\nΣημείωση: Με πληρωμή μέσω των ΕΛΤΑ και στις υπόλοιπες τράπεζες, το παράβολο σας θα είναι διαθέσιμο μετά από 1-2 εργάσιμες μέρες.\nΛοιπές πληροφορίες για το παράβολο:\nΓια να μπορέσουμε να χρησιμοποιήσουμε το παράβολο για το Ενεργειακό Πιστοποιητικό μας, θα πρέπει να έχει ολοκληρωθεί η πληρωμή του.\nΤο παράβολο μπορούμε να το χρησιμοποιήσουμε όποτε θέλουμε, αφού δεν λήγει.\nΓια την έκδοση του υπάρχει καταλήκτική ημερομηνία πληρωμής, με το πέρασμα της οποίας το ηλεκτρονικό παράβολο ακυρώνεται και δεν μπορεί να χρησιμοποιηθεί.\nΕνεργειακό Πιστοποιητικό & Χρήση Ακινήτου\nΈνα ακίνητο το οποίο έχει περισσότερες από μία χρήσεις συγκαταλέγεται σε αυτά της μικτής χρήσης. Σε αυτή την περίπτωση, κάθε ένα τμήμα ξεχωριστά εξετάζεται από τον ενεργειακό επιθεωρητή καθώς έχει διαφορετική λειτουργία.\nΕνιαία χρήση έχει ένα κτίριο το οποίο για να λειτουργήσει προαπαιτεί τη λειτουργία και των υπόλοιπων χρήσεων που το απαρτίζουν. Για την εξυπηρέτηση της κύριας χρήσης του ακινήτου, χρησιμοποιείται η «κύρια» ειδικότητα του ακινήτου.\nΓια παράδειγμα, στην περίπτωση ενός νοσοκομείου, κάποιο κατάστημα που ίσως να υπάρχει μέσα σε αυτό, ελέγχεται από τον ενεργειακό επιθεωρητή ως νοσοκομείο. Επίσης, είναι σημαντικό να σημειωθεί πως στην περίπτωση μιας πολυκατοικίας, εάν έχει γίνει έλεγχος για ενεργειακό πιστοποιητικό τότε το ίδιο πιστοποιητικό μπορεί να χρησιμοποιηθεί για κάθε διαμέρισμα ξεχωριστά.\nΣε ποιες περιπτώσεις δεν είναι υποχρεωτικό το ενεργειακό πιστοποιητικό;\nΔεν απαιτείται η έκδοση ΠΕΑ για ακίνητα με τις παρακάτω χρήσεις:\nΜνημεία, αρχαία ακίνητα. Συνεπώς, για κτίρια χαρακτηρισμένα ως διατηρητέα ή για κτίρια που ευρίσκονται εντός χαρακτηρισμένων ιστορικών τόπων ή παραδοσιακών οικισμών απαιτείται η έκδοση ΠΕΑ, εφόσον τα κτίρια αυτά δεν αποτελούν μνημεία.\nΚτίρια χρησιμοποιούμενα ως χώροι λατρείας.\nΠροσωρινής χρήσης κτίρια των οποίων η διάρκεια χρήσης δεν υπερβαίνει τα δύο (2) έτη. Κτίρια που τοποθετούνται και απομακρύνονται σε λυόμενα μέρη, δεν απαιτούν εκτεταμένη υποδομή και μόνιμη εγκατάσταση συλλογής αποβλήτων. π.χ. container - isobox, τολ κλπ.\nΕπίσης ενεργειακό πιστοποιητικό δεν απαιτείται σε αποθήκες, κτίρια αγροτικών χρήσεων και αγροτικά κτίρια πλην κατοικιών. Κτίρια ή κτιριακές μονάδες που χρησιμοποιούνται για αποθήκευση αγαθών, φύλαξη αντικειμένων ή στέγαση ζώων.\nΧώροι στάθμευσης οχημάτων και πρατήρια υγρών καυσίμων. Κτίρια ή κτιριακές μονάδες που χρησιμοποιούνται για τη στάθμευση οχημάτων ή για πρατήρια υγρών καυσίμων ή για πλυντήρια αυτοκινήτων.\nΣε κάθε περίπτωση, δεν εκδίδεται ΠΕΑ σε κατηγορίες κτιρίων που η κατανάλωση ενέργειας δεν αποσκοπεί στη ρύθμιση των εσωτερικών κλιματικών συνθηκών -προκειμένου να διασφαλιστεί η άνεση των χρηστών τους - και, ως εκ τούτου, δε νοούνται ως κτίρια κατά την έννοια του ν.4122/2013.\nΣυνεπώς, σε περιπτώσεις που δεν υπάρχει διαμορφωμένο κέλυφος δεν εκδίδεται ενεργειακό πιστοποιητικό (π.χ. σε ημιτελή, ασκεπή ή εγκαταλελειμμένα κτίρια ή κτιριακές μονάδες).\nΔείτε περισσότερα για το πιστοποιητικό ενεργειακής απόδοσης στο Taxheaven.\nΗ έκδοση του Ενεργειακού Πιστοποιητικού, πρέπει να γίνεται από πιστοποιημένους ενεργειακούς επιθεωρητές. Στο MyConstructor όλοι οι επιθεωρητές μας είναι επαγγελματίες και πιστοποιημένοι, οι οποίοι θα σας προσφέρουν τις καλύτερες δυνατές υπηρεσίες.\nΣε λίγα μόνο clicks μπορείτε να κλείσετε το ραντεβού σας online εύκολα και γρήγορα, επιλέγοντας τον επαγγελματία που ταιριάζει καλύτερα στις ανάγκες σας.\nΜπορείτε επίσης να κλείσετε το ραντεβού σας ηλεκτρονικά καλώντας μας στο 210 300 9323.\nΣτο MyConstructor, δεσμευόμαστε να σας παρέχουμε τις πιο ποιοτικές υπηρσίες στις καλύτερες τιμές!\nΤο ενεργειακό πιστοποιητικό μου εκδόθηκε άμεσα! Οι επαγγελματίες είναι άψογοι στη δουλειά τους.\nΧρειαζόμουν ενεργειακό πιστοποιητικό και η κ.Ελένη με εξυπηρέτησε άμεσα. Ευγενική και άριστη επαγγελματίας.\nΕκλεισα ραντεβου και την επόμενη ημέρα έγινε η αυτοψία και εντός μερικών ωρών έγινε και η αποστολή του πιστοποιητικού. Σας ευχαριστώ πολύ!\nΚλείσε το ραντεβού σου online σε λίγα απλά βήματα! Σύγκρινε τιμές και αξιολογήσεις & επέλεξε έναν από τους καλύτερους επαγγελματίες!\nΚλείσε ραντεβού για Ενεργειακό Πιστοποιητικό!


Χάθηκε / Βρέθηκε Κοινότητα Πελοπιο Ηλ. Αγγελίες - Σελίδα 1 - FreeList.gr - Λίστα δωρεάν αγγελιών\nΕλλάδα > Ν. Ηλείας > Πελοπιο Ηλ. > Κοινότητα > Χάθηκε / Βρέθηκε\nΒρίσκεστε εδώ: Λίστα δωρεάν αγγελιών σε: Ελλάδα > Ν. Ηλείας > Πελοπιο Ηλ. > Κοινότητα > Χάθηκε / Βρέθηκε\nαγγελίες Χάθηκε / Βρέθηκε Κοινότητα Πελοπιο Ηλ. δωρεάν μικρές αγγελίες Χάθηκε / Βρέθηκε Κοινότητα Πελοπιο Ηλ. ΜΙΚΡΕΣ ΑΓΓΕΛΙΕΣ ΔΩΡΕΑΝ Χάθηκε / Βρέθηκε Κοινότητα Πελοπιο Ηλ. νομού Ηλείας, Πελοπόννησος aggelies xathike brethike koinotita pelopio il dwrean mikres aggelies xathike brethike koinotita pelopio il mikres aggelies dwrean xathike brethike koinotita pelopio il nomoy ileias peloponnisos ads free classifieds advertisements list


Απόκρυψη φωτογραφιών που έχετε στα τηλέφωνά σας – μια νέα επιλογή για τις Φωτογραφίες Google – ParosNews\n6 Δεκεμβρίου, 2021 6 Δεκεμβρίου, 2021 ParosNews\t72 Views 0 Σχόλια\nΗ νέα λειτουργία, αφού είναι ενεργή μόνο σε συσκευές Google Pixel, είναι πλέον διαθέσιμη και για άλλες συσκευές.\nΤον Ιούνιο του τρέχοντος έτους, η Google παρουσίασε τη λειτουργία “Κλειδωμένος φάκελος” ως μέρος της εφαρμογής Google Photos για συσκευές Pixel. Αυτή η δυνατότητα έρχεται τώρα σε συσκευές που δεν προέρχονται από τη σειρά Pixel.\nΟ κλειδωμένος φάκελος είναι ένας ασφαλής και κλειδωμένος φάκελος στη συσκευή, όπου οι χρήστες μπορούν να αποθηκεύουν τις προσωπικές τους φωτογραφίες και τα βίντεό τους και αυτό το περιεχόμενο δεν θα μεταφερθεί στις Φωτογραφίες Google.\nΟι χρήστες σε αυτόν τον φάκελο μπορούν να δουν μόνο το περιεχόμενο που έχουν αποθηκεύσει και δεν επιτρέπεται η κοινή χρήση περιεχομένου, η δημιουργία στιγμιότυπων οθόνης ή η λήψη στιγμιότυπων οθόνης για οποιοδήποτε περιεχόμενο (εκτός εάν έχει μετακινηθεί από τον Κλειδωμένο φάκελο).\nΜπορείτε να αποκτήσετε πρόσβαση στη νέα λειτουργία ανοίγοντας την εφαρμογή Google Photos και κάνοντας κλικ στην καρτέλα “Βιβλιοθήκη”. Μετά από αυτό, πρέπει να επιλέξετε “Βοηθητικά προγράμματα” και να μετακινηθείτε στο “Κλειδωμένος φάκελος”.\nΗ επιλογή ενδέχεται να μην είναι διαθέσιμη σε όλους τους χρήστες τηλεφώνων Android που δεν είναι Pixel. Η επιλογή Κλειδωμένος φάκελος αναμένεται να είναι διαθέσιμη σε όλους μετά την ενημέρωση του πλαισίου των υπηρεσιών Google Play.\nΦωτογραφία: BigTunaOnline / Shutterstock.com\n← Previous Ο κροατικός τουρισμός άνθισε χάρη στη σειρά «Game of thrones»\nNext → Να λυθούν τα προβλήματα των αθλητικών εγκαταστάσεων στο Αγροκήπιο της Νάουσας\nViral: Η νεαρή Ελληνίδα που διαφημίζει την χώρα μας με ένα Ζεϊμπέκικο\nΗ απάντησή μας στο protothema.gr: Τα νησιά μας ήταν καθαρά πριν έρθετε … εσείς μας φέρατε τα κρούσματα!\nΟι εγκληματίες του κυβερνοχώρου πλημμύρισαν τα φόρουμ με κακόβουλα αρχεία του Microsoft Excel


Τι είναι ο κρατισμός; – Μεταρρύθμιση\nΤι είναι ο κρατισμός;\nΤι είναι ο κρατισμός; …..ρώτησε κάποτε τον κ. Θ., ένας τραπεζικός υπάλληλος.\nΟ κ. Θ. του έδωσε την εξής απάντηση:\nΑς υποθέσουμε ότι η τράπεζα που δουλεύεις έχει σήμερα 1.200 υπαλλήλους και ικανοποιητικό επίπεδο μισθών, σε σχέση με τις τιμές των προϊόντων που έχεις ανάγκη. Έρχεται η κυβέρνηση και λέει στους μετόχους ότι το κράτος θα την αγοράσει υποχρεωτικά, γιατί θέλει να έχει τον έλεγχο των τραπεζών.\nΟι μέτοχοι, μη μπορώντας να κάνουν αλλιώς, την πουλάνε στο κράτος. Το ίδιο φυσικά γίνεται με όλες τις τράπεζες, για να έχει η κυβέρνηση τον έλεγχο.\nΤην παίρνει λοιπόν το κράτος και διορίζει άλλους 654 υπαλλήλους, που είχαν την ατυχία εκείνη την περίοδο να είναι άνεργοι. Η ανεργία υποχωρεί και οι πολίτες χαίρονται.\nΟι υπάλληλοι είναι τώρα 1.200+654=1.854. Ανάλογους διορισμούς κάνει σε όλες τις τράπεζες και αυξάνει και τους μισθούς σας για να είσαστε ευχαριστημένοι και στις εκλογές να την ξαναψηφίσετε.\nΣε δύο μήνες, η κυβέρνηση διαπιστώνει ότι δεν την φτάνουν τα λεφτά για να σας πληρώνει αφού είσαστε περισσότεροι και με μεγαλύτερους μισθούς και βάζει φόρους στις επιχειρήσεις για να συμπληρώσει όσα της λείπουν.\nΟι φόροι όμως για κάποιες επιχειρήσεις είναι μεγάλοι, οπότε άλλες κλείνουν, αφού οι ιδιοκτήτες τους χάνουν πλέον απ’ αυτές και άλλες απολύουν κάποιους εργαζόμενους για να μπορέσουν από τους μισθούς που γλύτωσαν να πληρώσουν τους φόρους που ζητά η κυβέρνηση.\nΟι άνεργοι και οι απολυμένοι, απαιτούν από την κυβέρνηση δουλειά.\nΗ κυβέρνηση διορίζει διοικητικά συμβούλια με ειδικούς οικονομολόγους, που ανοίγουν και πάλι τις επιχειρήσεις που έκλεισαν, προσλαμβάνει σ’ αυτές όλους τους απολυμένους, αλλά και τους άνεργους, όπως έκανε και με τις τράπεζες.\nΣε δύο χρόνια, διαπιστώνει ότι της λείπουν περισσότερα λεφτά από όσα την πρώτη φορά για να πληρώσει όλους αυτούς τους δημοσίους υπαλλήλους της, στις κρατικές πλέον επιχειρήσεις που ξανάνοιξαν με περισσότερο προσωπικό.\nΓια τα μισά από όσα της λείπουν, βάζει φόρους σε όσες επιχειρήσεις υπάρχουν ακόμα και για τα άλλα μισά κόβει νέο χρήμα και βγάζει ομόλογα, υποχρεώνοντας τις δικές της πλέον τράπεζες να τα αγοράσουν και να την δανείσουν όσα της λείπουν.\nΚλείνουν λόγω φόρων κι άλλες ιδιωτικές επιχειρήσεις και η κυβέρνηση κάνει ό,τι ακριβώς έκανε και την προηγούμενη φορά. Καθώς αυτό επαναλαμβάνεται μερικές φορές ακόμα, η κυβέρνηση διαπιστώνει σε 30-40 χρόνια ότι: 1. Οι επιχειρήσεις και οι μισθωτοί του ιδιωτικού τομέα είναι πια τόσο λίγοι, που όσους φόρους και να τους βάλει, θα της λείπουν ένα σωρό λεφτά για να πληρώνει τους δημοσίους υπαλλήλους που έχουν αυξηθεί πάρα πολύ.\n2. Τα λεφτά που δανείζεται η ίδια είναι πια τόσα πολλά, που οι τράπεζές της δεν έχουν άλλα για να δανείσουν όσους χρειάζονται χρήμα για να ξεκινήσουν κάποια επιχείρηση. 3. Δεν υπάρχει πια ιδιωτικός τομέας και όλα ανήκουν στο κράτος, που η περιουσία του έχει γίνει τεράστια. Οι πολίτες χαίρονται που το κράτος τους είναι πάμπλουτο! 4. Παράγονται όλο και λιγότερα προϊόντα, αφού οι επιχειρήσεις έχουν σχεδόν όλες κλείσει και όσα εισάγονται είναι πανάκριβα, αφού η κυβέρνηση κόβει διαρκώς για τις ανάγκες της νέο χρήμα, που αυτομάτως χάνει την αξία του σε σύγκριση με τα νομίσματα των χωρών από τις οποίες αγοράζουμε ό,τι μας λείπει.\nΒγάζει λοιπόν η κυβέρνηση κι άλλα ομόλογα και πάει αυτή τη φορά σε ξένους τραπεζίτες, προτείνοντάς τους να τα πάρουν για να την δανείσουν όσα της λείπουν.\nΟι ξένοι τραπεζίτες καταλαβαίνουν ότι τα ομόλογα αυτά θα χάνουν την αγοραία αξία τους όσο τα κρατούν περιμένοντας να εισπράξουν την ονομαστική τους αξία συν τον συμφωνημένο τόκο. Θα μπορούν δηλαδή να τα πουλήσουν πριν τη λήξη τους, με σίγουρη ζημία. Λένε λοιπόν στην κυβέρνηση ότι μπορούν να την δανείσουν μόνο αν δεχτεί να τους πληρώσει σε είδος. Επειδή δε το μυαλό σου δεν πρέπει να πηγαίνει πάντα στο πονηρό, εννοούν ότι ζητούν από την κυβέρνηση να υποθηκεύσει κάποια από τα περιουσιακά στοιχεία του κράτους και μάλιστα όσα θεωρούν ότι πολύ δύσκολα μπορεί να χάσουν την αξία τους. Ταυτόχρονα όμως, ζητούν από αυτήν να υπογράψουν από κοινού μια συμφωνία, ένα μνημόνιο δηλαδή, πως αν χρειαστεί να πληρωθούν με τα υποθηκευμένα περιουσιακά στοιχεία θα μπορούν να τα κάνουν ό,τι θέλουν αφού θα είναι δικά τους. Για έναν περίεργο λόγο, η κυβέρνηση θεωρεί ότι το δικαίωμα στην ιδιοκτησία είναι μόνο κρατικό δικαίωμα και αρνείται να υπογράψει τέτοια συμφωνία.\nΤο κράτος παραμένει πάμπλουτο και οι πολίτες χαίρονται και πάλι.\nΕπειδή όμως δεν της φτάνουν και πάλι τα λεφτά για να πληρώσει όλους εσάς τους πολίτες, που είσαστε όλοι πια δημόσιοι υπάλληλοι, σας προετοιμάζει γι’ αυτό λέγοντας ότι θα πρέπει να μειωθούν οι μισθοί σας, αλλιώς κινδυνεύει η εθνική σας ανεξαρτησία.\nΜειώνει λοιπόν τόσο, όσο χρειάζεται, τους μισθούς σας κι εσείς μειώνετε αντίστοιχα τις ώρες δουλειάς σας, αν και αυτό δεν φαίνεται με το πρώτο μάτι… Η εθνική μας ανεξαρτησία σώζεται… Οι δημόσιοι υπάλληλοι (δηλαδή οι πολίτες), χαίρονται που σώθηκε.\n-Μα αυτό που λέτε, δεν είναι αυτό ακριβώς που έγινε τόσα χρόνια στην Ελλάδα και μας οδήγησε εδώ που είμαστε σήμερα; … διέκοψε, ρωτώντας, ο τραπεζοϋπάλληλος.\n-Από την ερώτησή σου συμπεραίνω ότι κατάλαβες τι είναι ο κρατισμός, απάντησε ο κ. Θ. και στο βλέμμα του σαν να τρεμόπαιξε για μια στιγμή η φλογίτσα μιας μικρής ελπίδας.


Μονοήμερη Εκδρομή Κρουαζιέρα - Συνεταιρισμός ΥΠ.ΠΟ.\nΜονοήμερη Εκδρομή Κρουαζιέρα\nΟ Προμηθευτικός & Καταναλωτικός Συνεταιρισμός των Υπαλλήλων του Υπουργείου Πολιτισμού και ο Εξωραϊστικός Σύλλογος Αγίας Μαρίνας Καλάμου, σε συνεργασία με το ταξιδιωτικό πρακτορείο Kamper Tourism services διοργανώνουν ΜΟΝΟΗΜΕΡΗ ΚΡΟΥΑΖΙΕΡΑ ΣΤΑ ΤΡΙΑ ΝΗΣΙΑ ΤΟΥ ΑΡΓΟΣΑΡΩΝΙΚΟΥ ΥΔΡΑ ΠΟΡΟΣ ΑΙΓΙΝΑ, το Σάββατο 23 Σεπτεμβρίου 2017.\nΎδρα επίσκεψη 1½ ώρας\nΤο πλοίο αναχωρεί από τη Μαρίνα Φλοίσβου στην αθηναϊκή ακτογραμμή. Ο πρώτος σταθμός είναι η Ύδρα. Ένα πανέμορφο μικρό νησί με τόσο μεγάλη ιστορία που το κάνει ξεχωριστό! Φινέτσα, παράδοση και μεγαλοπρέπεια. Αυτές οι τρεις λέξεις περιγράφουν την ομορφιά και την ιστορική σημασία του νησιού, η οποία δεν εξαντλείται στο εντυπωσιακό περίβλημα. Στα πλακόστρωτα δρομάκια του νησιού, όπου το κύριο μεταφορικό μέσο είναι τα γαϊδουράκια, βρίσκει κανείς αριστοκρατικές επαύλεις, οχυρά και εκκλησίες με πλούσια ιστορία. Η αρχιτεκτονική του νησιού με τη χώρα της Ύδρας κτισμένη στο κέντρο των επιβλητικών βράχων, παραμένει μέχρι και σήμερα αμετάβλητη και ανεπηρέαστη από σύγχρονες παρεμβάσεις, χάρη στους Υδραίους οι οποίοι διατηρούν με θρησκευτική ευλάβεια αυτήν την μοναδική κληρονομιά που παραδίδεται από γενιά σε γενιά. Τι καλύτερος τρόπος να απολαύσει κανείς τις διακοπές του από το να αγναντεύει το βαθύ γαλάζιο της θάλασσας, μακριά από την φασαρία και την ρουτίνα της καθημερινότητας, να κολυμπά στα κρυστάλλινα νερά, να απολαμβάνει τον ελληνικό ήλιο και την ελληνική κουζίνα και φιλοξενία. Δεν υπάρχει αμφιβολία ότι το ταξίδι στην Ύδρα θα σας μείνει αξέχαστο\nΠόρος: Επίσκεψη 50 λεπτών\nΟ Πόρος είναι το νησί της γαλήνης, του ρομαντισμού και της χαλάρωσης. Είναι κατάφυτος με πεύκα που φτάνουν ως τις απόκρημνες ακτές και τις αμμώδεις παραλίες του. Φτάνοντας στον Πόρο με πλοίο, μας καλωσορίζει το ιστορικό ρολόι που δεσπόζει στο υψηλότερο σημείο του νησιού. Η αρχιτεκτονική του Πόρου απλώνεται εντυπωσιακή μπροστά σας. Τα παραλιακά σπίτια είναι στην πλειονότητά τους νεοκλασικά. Τα πρώτα σπίτια κτίστηκαν το 1463 στην περιοχή γύρω από το ρολόι. Στο κέντρο της πόλης χτυπάει η πολιτισμική καρδιά του νησιού καθώς εκεί βρίσκεται το Δημαρχείο, το Αρχαιολογικό Μουσείο, η Αίθουσα Εκθέσεων και Πολιτιστικών Εκδηλώσεων. Ανάμεσα στα γραφικά σοκάκια του Πόρου και στα λευκά ασβεστωμένα σπίτια γεμάτα μπουκαμβίλιες, θα βρείτε αμέτρητα καταστήματα, καφέ, ταβέρνες και πολλά μπαρ με ελληνική και ξένη μουσική για όλα τα γούστα.\nΑίγινα: Επίσκεψη 2½ ωρών\nΑίγινα, το νησί του θρυλικού Αχιλλέα! Ο παγκοσμίου φήμης ναός της Αφαίας (Αθηνά) δεσπόζει στην κορυφή ενός πευκόφυτου λόφου στο βορειοανατολικό μέρος της Αίγινας. Ο Ικτίνος και Καλλικράτης, οι δημιουργοί του Παρθενώνα, εμπνεύστηκαν από τον ναό αυτό, ο οποίος και αποτέλεσε το πρότυπό τους. Όταν ο ουρανός είναι καθαρός, από τον ναό της Αφαίας διακρίνεται ο Ναός του Ποσειδώνα στο Σούνιο και η Ακρόπολη των Αθηνών. Οι τρεις αυτοί ναοί σχηματίζουν ένα ισοσκελές τρίγωνο (το ιερό τρίγωνο της αρχαιότητας). Η εκκλησία του Αγίου Νεκταρίου, ένας επιβλητικός χριστιανικός ναός Βυζαντινού ρυθμού, είναι από τους μεγαλύτερους των Βαλκανίων. Εκεί φιλοξενείται και ο ασημένιος τάφος με τα λείψανα του Αγ. Νεκταρίου, του προστάτη του νησιού.\nΤιμή ανά άτομο 50 ευρώ, παιδιά από 5 -11 ετών 35 ευρώ.\nΠληροφορίες στα τηλέφωνα 210.82.32.916 ή 698.204.7322 ή 69.36.00.36.96\nΠεριλαμβάνει: Κρουαζιέρα, γεύμα, μουσικοχορευτικό συγκρότημα ψυχαγωγία, φόροι.\nΔεν περιλαμβάνει : Μεταφορές προς και από στο λιμάνι, Εκδρομές, ξεναγήσεις, ποτά, αναψυκτικά, είσοδοι στα μουσεία ότι δεν αναφέρεται στο ανωτέρω πρόγραμμα.\nCategories: Εκδρομες, Ελλαδα 10 Αυγούστου, 2017 Leave a comment\nPreviousPrevious post:Ασφάλειες INSURANCEMARKETNextNext post:Πρόσκληση σε Γενική Συνέλευση\nΠρόσκληση ενδιαφέροντος για την εκδρομή στην Νέα Υόρκη\nΕκδρομή – Ρεβεγιόν Πρωτοχρονιά 2020\nΔιακοπές στη Λέρο 27.07.2019\nΠρωτομαγιά 2019 στη Μύκονο\nΣυνεργασία με το ρεστοράν ΚΕΝΤΡΙΚΟΝ\nΠροσφορα HRS μέχρι 15/04/2020\nΠρομηθευτικός και Καταναλωτικός Συνεταιρισμός Υπαλλήλων Υπουργείου Πολιτισμού\nCopyrights @ Nucleusweb.net 2020


Δημοσίευμα «φωτογραφίζει» τον Πιεμπονγκσάντ ως υποψήφιο αγοραστή της Ντινάμο Βουκουρεστίου\nΠρώτη καταχώρηση: Παρασκευή, 28 Δεκεμβρίου 2018, 18:24\nΣε διαπραγματεύσεις για την αλλαγή ιδιοκτησίας βρίσκεται η Ντινάμο Βουκουρεστίου. Ο τεχνικός της ομάδας της ρουμανικής πρωτεύουσας, Μίρτσεα Ρέντνιτς, είναι αυτός που μεσολαβεί για τις διαπραγματεύσεις του νυν ιδιοκτήτη, Ιουνούτς Νεγκόιτσα, με τους γνωστούς ατζέντηδες, Πίνι Ζάχαβι και Φάλι Ραμαντάνι.\nΟ 56χρονος προπονητής δεν κατονόμασε τον Παϊρότζ Πιεμπονγκσάντ, αλλά «φωτογράφισε» τον Ταϊλανδό ως τον υποψήφιο αγοραστή της Ντινάμο: «Πρόκειται για κάποιον που αγόρασε ομάδα στο Βέλγιο. Δεν έχουμε όλα τα στοιχεία, αλλά περιμένουμε μερικά χαρτιά. Οι συζητήσεις βρίσκονται σε εξέλιξη. Ο Νεγκόιτα θέλει να πουλήσει», υποστήριξε αρχικά κι όταν ρωτήθηκε για τον Πιεμπονγκσάντ απάντησε:\n«Δεν μπορώ να σας πω. Ξέρετε για τι πρόκειται. Είναι φίλος μου και πρώην αφεντικό μου», υποστήριξε. Παρεμπιπτόντως, ο Ρέντνιτς εργάστηκε ως προπονητής στη Μουσκρόν - ιδιοκτησίας Παϊρότζ Πιεμπονγκσάντ - από το 2016 έως το 2018.\nΣτο κείμενο αναφέρονται στοιχεία από την προσπάθεια του Ταϊλανδού ν' αγοράσει τον Παναθηναϊκό, υπόθεση η οποία έχει «νεκρώσει» το τελευταίο διάστημα.\nΗ Ντινάμο έχει συγκεντρώσει 17 βαθμούς μετά από 21 ματς και βρίσκεται στην 11η θέση (σε σύνολο 14 ομάδων) της πρώτης κατηγορίας του ρουμανικού πρωταθλήματος. Στην ομάδα του Βουκουρεστίου αγωνίζεται ο 28χρονος Έλληνας κεντρικός αμυντικός, Γιάννης Κατσικάς.\nΤελευταία ενημέρωση: Παρασκευή, 28 Δεκεμβρίου 2018, 18:28\nΟι Άγγλοι στέλνουν στον Παναθηναϊκό τον Κάλουμ Ρόμπερτς\nΑνακοινώθηκε ΑΜΚ στην ΠΑΕ Παναθηναϊκός


Η Jane Fonda δεν αγοράζει καινούργια ρούχα: ξανάφόρεσε παλαιότερο της outfit στις Χρυσές Σφαίρες – Notes From Life\nΗ Jane Fonda δεν αγοράζει καινούργια ρούχα: ξανάφόρεσε παλαιότερο της outfit στις Χρυσές Σφαίρες\nαπό skondranig 1 Μαρτίου 2021 2 Μαρτίου 2021\nLeave a Comment on Η Jane Fonda δεν αγοράζει καινούργια ρούχα: ξανάφόρεσε παλαιότερο της outfit στις Χρυσές Σφαίρες\nΗ Jane Fonda παρακολούθησε την 78η απονομή των «Χρυσών Σφαιρών» φορώντας ένα κρεμ κοστούμι που έχει φορέσει ξανά στο παρελθόν.\n«Λοιπόν, προτιμώ αυτό το είδος outfit από το να ντύνομαι. Είχα ορκιστεί πριν από μερικά χρόνια ότι δεν θα αγόραζα ποτέ ξανά καινούργια ρούχα. Ξοδεύουμε πάρα πολλά χρήματα, αγοράζουμε πάρα πολλά πράγματα και στη συνέχεια τα ξεφορτωνόμαστε. Προσπαθούμε να αναπτύξουμε την ταυτότητά μας μέσα από το shopping, σωστά; Πρέπει να το σταματήσουμε αυτό» είπε η Fonda στο People.\nPrevious Entry Golden Globes 2021: Οι καλύτερες εμφανίσεις των stars\nNext Entry Η Τζίλιαν Άντερσον για τα σχόλια του πρίγκιπα Χάρι για το «The Crown»


Ο Ολυμπιακός άνετα 3-0 σετ τον ΠΑΟΚ στον πρώτο τελικό | in.gr\ningr > Σπορ > Βόλεϊ > Ο Ολυμπιακός άνετα 3-0 σετ τον ΠΑΟΚ στον πρώτο τελικό\nΈκανε το 1-0 στη σειρά\nΟ Ολυμπιακός ξεκίνησε νικηφόρα την προσπάθεια επιστροφής στην κορυφή τουελληνικού πρωταθλήματος. Οι «ερυθρόλευκοι» επικράτησαν με 3-0 του ΠΑΟΚστο κλειστό του Ρέντη, στον πρώτο αγώνα της σειράς των τελικών. Ηδεύτερη συνάντηση θα διεξαχθεί την Παρασκευή 28 Απριλίου (19:00), στοκλειστό της Πυλαίας.\n24 Απριλίου 2017, 20:48 Ενημερώθηκε: 24 Απριλίου 2017, 23:48\nΟ ΠΑΟΚ μετά από καιρό είχε στη σύνθεση του τον Σέρβο διαγώνιο Σάσα Στάροβιτς αλλά όχι και τον Βλάντο Πέτκοβιτς που έμεινε στον πάγκο. Βασικός πασαδόρος ήταν ο Θάνος Τερζής, όμως, το πρόβλημα του δικεφάλου ήταν η μέτρια υποδοχή, τα χαμηλά ποσοστά στις κόντρα επιθέσεις και η αδυναμία να αντιμετωπιστεί ο Αγκάμεζ ο οποίος τροφοδοτήθηκε γρήγορα και σωστά από τον πασαδόρο του Ολυμπιακού Κώστα Στιβαχτή.\nΤο δεύτερο ραντεβού των δύο ομάδων έχει προγραμματιστεί για την προσεχή Πέμπτη 27 Απριλίου (19.00) όπου ο ΠΑΟΚ θα υποδεχτεί τον Ολυμπιακό στο PAOK Sports Arena.\nTo ενθουσιώδες ξεκίνημα του ΠΑΟΚ στον αγώνα είχε ημερομηνία λήξης καθώς μετά το πρώτο τεχνικό τάιμ άουτ που βρήκε τον δικέφαλο μπροστά με 8-7 ο Ολυμπιακός ισορόπησε τον αγώνα. Ο ΠΑΟΚ πέρασε μπροστά για τελευταία φορά με 11-10 ύστερα από τον πρώτο χρόνο του Τακουρίδη, αλλά ο ίδιος παίκτης έκανε φιλέ στην επόμενη φάση (11-11).\nΣτην επόμενη φάση ο Τσούπκοβιτς έκανε μονό μπλοκ στον Σακόγλου ο οποίος αμέσως μετά έδωσε την θέση του στον Σάσα Στάροβιτς. Η είσοδος του Σέρβου διαγωνίου δεν έδωσε στον ΠΑΟΚ τα προσδοκώμενα στο 1ο σετ καθώς είχε 0/3 επιθέσεις (0/5 είχε ο Σακόγλου). Αντίθετα ο Αγκάμεζ στο 1ο σετ έκλεισε με 7/11 τελειωμένες επιθεσεις εκτοξεύοντας την παραγωγή του Ολυμπιακό που μετά το 12-12 πάτησε γκάζι και ξέφυγε 19-14 με διαδοχικές κόντρα επιθέσεις.\nΣτο 17-14 ο Δεληκωστίδης έδωσε μπλοκ του Τακουρίδη στον Κοκκινάκη ο Ολυμπιακός ζήτησε βίντεο ρέφερι για φιλέ και δικαιώθηκε καθώς φάνηκε ότι έχει κάνει φιλέ ο κεντρικός του ΠΑΟΚ. Με δύο άουτ επιθέσεις του Σαφράνοβιτς ο Ολυμπιακός ξέφυγε 21-15 και το σετ έκλεισε άνετα για τον Ολυμπιακό με 25-19.\nΣτο 2ο σετ ο ΠΑΟΚ πίεσε στο σερβίς, ο Στάροβιτς βελτίωσε τα ποσοστά του στην επίθεση και ισορρόπησε τον αγώνα έχοντας μάλιστα και μικρό προβάδισμα έναντι του Ολυμπιακού στη μεγαλύτερη διάρκεια του σετ. Ο Ολυμπιακός για το συγκεκριμένο σετ έχασε την ποιότητα της υποδοχής του (ο Μπόσκαν δοκίμασε τον Φράγκο στη θέση του Κοκκινάκη) αλλά είχε τον εκπληκτικό Αγκάμεζ που μετά από τα δύο σετ είχε 15/22 επιθέσεις.\nΟ ΠΑΟΚ κατέγραψε προβάδισμα και στα δύο τεχνικά τάιμ άουτ με 8-6 και 16-15 και κράτησε έμεινε μπροστά μέχρι το 18-17. Ο Αγκάμεζ με δυνατή επίθεση ισοφάρισε 18-18, οι δύο ομάδες πήγαν πόντο πόντο μέχρι το 20-20 αλλά με το λάθος του Παντακίδης και νέα κόντρα επίθεση του Αγκάμεζ ο Ολυμπιακός ξέφυγε 22-20 και 23-21.\nΟ Σαφράνοβιτς μείωσε για τον ΠΑΟΚ 23-22 και η επόμενη φάση έκρινε το σετ καθώς ο Ντάντε έστειλε άουτ κόντρα επίθεση με καλές προϋποθέσεις (24-22). Το σετ τελείωσε 25-22 με δυνατή κόντρα επίθεση του Αγκάμεζ που εν μέσω αποθέωσης έκανε το 2-0 σετ.\nΤο 3ο σετ είχε διαδικαστικό χαρακτήρα για τον Ολυμπιακό όπου απλά επιβεβαίωσε την ανωτερότητα του. Ο Χόρχε Ελγκέτα βλέποντας πως η ομάδα του δεν είχε ψυχολογία αλλά και ηγέτη επέστρεψε στον αγώνα τον Σακόγλου στη θέση του Στάροβιτς (στο 9-5) αλλά και πάλι δεν άλλαξε η ροή του αγώνα.\nΟ Ολυμπιακός με σταθερό ρυθμό, καλύτερη άμυνα και ανεβασμένη ψυχολογία άνοιξε τη διαφορά στο +6 (13-7) και έφτασε άνετα στο 25-16 εν μέσω αποθέωσης από τους οπαδούς του που είχαν γεμίσει το «Μελίνα Μερκούρη» στο Ρέντη.\nΔιαιτητές: Δεληκωστίδης, Γεωργουλέας.\n*Οι πόντοι του Ολυμπιακού προήλθαν από 3 άσσους, 37 επιθέσεις, 8 μπλοκ και 29 λάθη αντιπάλων και του ΠΑΟΚ προήλθαν από 2 άσσους, 33 επιθέσεις, 5 μπλοκ και 18 λάθη αντιπάλων.\nΤα σετ: 3-0 (25-19, 25-22, 25-16) σε 83′\nΟΛΥΜΠΙΑΚΟΣ (Μπόσκαν): Σουλτανόπουλος 1 (1/2 επ), Στιβαχτής 1 (1/2 επ), Κοκκινάκης 10 (6/13 επ, 1 άσσος, 3 μπλοκ, 75% υπ – 63% άριστες), Άθος Κόστα 7 (5/9 επ, 1 άσσος, 1 μπλοκ), Αγκάμεζ 24 (21/29 επ, 1 άσσος, 2 μπλοκ), Τσούπκοβιτς 5 (3/12 επ, 2 μπλοκ, 55% υπ – 55% άριστες) / Στεφάνου (λ, 79% υπ – 57% άριστες), Φιλίποφ, Φράγκος.\nΠΑΟΚ (Ελγκέτα): Τερζής, Σακόγλου 1 (1/11 επ), Ανδρεάδης 4 (4/6 επ), Τακουρίδης 7 (6/12 επ, 1 μπλοκ), Σαφράνοβιτς 9 (7/14 επ, 2 άσσοι, 74% υπ – 30% άριστες), Ντάντε 6 (5/17 επ, 1 μπλοκ, 50% υπ – 13% άριστες) / Γκαράς (λ, 62% υπ – 48% άριστες), Κωνσταντινίδης (λ), Παντακίδης, Στάροβιτς 11 (8/21 επ, 3 μπλοκ), Σωτηρίου 2 (2/3 επ, 67% υπ – 33% άριστες).


Ο έλληνας πρόσφυγας που έσωσε τον Νέλσον Μαντέλα από βέβαιο θάνατο στη «Δίκη του Αιώνα» | Newsbeast\n«Δίκη του Αιώνα» την είπαν και όχι άδικα, καθώς εκεί πήγε η δημοκρατία για να πεθάνει άλλη μια φορά. Ο Μπίζος γλιτώνει τον φίλο του από τη θανατική ποινή προσθέτοντας δυο λεξούλες στην απολογία του, αυτό το «αν παραστεί ανάγκη». Ένα «αν» θα γλίτωνε τον Μαντέλα, εξασφαλίζοντάς του ωστόσο τρεις σχεδόν δεκαετίες πίσω από τα σίδερα.\nΠόσο δρόμο είχαν διανύσει όμως οι δυο φίλοι από την πρώτη φορά που συναντήθηκαν το 1948! Τα 65 χρόνια που αφιέρωσε ο Μαντέλα στον αγώνα κατά του ρατσισμού είχαν πάντα παραστάτη τον Μπίζο, με τον οποίο βρέθηκαν, απομακρύνθηκαν, συναντήθηκαν ξανά, συζήτησαν, διαφώνησαν, πάλεψαν και έζησαν μια ζωή μεγαλύτερη και από την Ιστορία την ίδια.\nΟ Τζορτζ Μπίζος γεννιέται στις 14 Νοεμβρίου 1928 στο χωριό Βασιλίτσι Μεσσηνίας ως γιος του κοινοτάρχη Αντώνη, ενός ανθρώπου που διακρινόταν για τις δημοκρατικές του ευαισθησίες. Αυτές θα του έφερναν την απίστευτη περιπέτεια στην οποία θα μπλεκόταν το 1941, όταν καταμεσής της Κατοχής κρύβει εφτά νεοζηλανδούς στρατιώτες στο σπίτι του θέλοντας να τους σώσει από τους Ναζί.\nΟι στρατιώτες ήταν να πάνε στην Κρήτη να πολεμήσουν, κι έτσι ο Αντώνης θέλει να τους βάλει σε ένα ψαράδικο. Η ιστορία του γίνεται ωστόσο γνωστή και στο καράβι θα μπει τελικά και ο ίδιος, όπως και ο 13χρονος γιος του, για να γλιτώσουν τώρα από την εκδικητικότητα του κατακτητή.\nΣτο πέλαγος θα τους περιμαζέψει ένα αγγλικό καταδρομικό τρεις μέρες θαλασσοταραχής μετά, το οποίο κατευθύνεται στην Κρήτη. Μετά τη μάχη, θα αφήσει τους έλληνες πρόσφυγες στην Αλεξάνδρεια της Αιγύπτου, όπου θα μπει για λίγο σε ορφανοτροφείο ο μικρός Γιώργος, πριν βρει τελικά τον δρόμο με τον πατέρα του για τη Νότια Αφρική.\n«Είχαμε την επιλογή να πάμε είτε στην Ινδία είτε στη Νότια Αφρική. Ο πατέρας μου είχε ακούσει ότι στη Νότια Αφρική μάζευες χρυσό και διαμάντια από τα πεζοδρόμια, κι έτσι βρεθήκαμε εκεί», ανακαλεί ο ίδιος για το πώς πάρθηκε η απόφαση που θα σφράγιζε λίγο αργότερα την ιστορία της Νότιας Αφρικής.\nΟ νεαρός από το Βασιλίτσι Μεσσηνίας δεν θα ξεχάσει ποτέ την 8η Αυγούστου 1941, τη μέρα που έφτασε με το υπερπολυτελές «Île de France», πλάι στους φυματικούς Συμμάχους και τους ιταλούς αιχμαλώτους πολέμου, στο νοτιοαφρικανικό λιμάνι του Ντέρμπαν ως πρόσφυγας πολέμου. Δεν ήξεραν βέβαια πού πήγαιναν, γιατί η Νότια Αφρική δεν ήταν απλώς η χώρα των αιματοβαμμένων διαμαντιών, αλλά και των πιο στυγνών φυλετικών διακρίσεων.\nΟι πρόσφυγες αντιμετωπίζονται αμέσως ρατσιστικά, κάτι που θα φανεί ήδη από τον σιδηροδρομικό σταθμό του Ντέρμπαν, όπου κατέφτασαν οι Μπίζοι με κατεύθυνση το Γιοχάνεσμπουργκ. «Σκουπίδια» τους αποκαλούν στη ρατσιστική αργκό τους οι Αφρικάνερς και ως σκουπίδια τους συμπεριφέρονται στη Νοτιοαφρικανική Ένωση, που ανήκε ακόμα στη Βρετανική Κοινοπολιτεία.\nΟ μικρός δεν ξέρει γρι αγγλικά και θα εγκλιματιστεί πολύ δύσκολα στο ιδιαίτερο καθεστώς της νοτιοαφρικανικής χώρας, εκεί που οι ανισότητες και η εκμετάλλευση ήταν κοινός τόπος. Τον βοηθά πολύ η ελληνική κοινότητα του Γιοχάνεσμπουργκ στα πρώτα του βήματα, καθώς ακόμα δεν πηγαίνει σχολείο (δεν πήγε για τα επόμενα 2,5 χρόνια), μιας και δεν ξέρει ούτε αγγλικά ούτε αφρικάανς.\nΓια καλή του τύχη, ο πατέρας πιάνει δουλειά σε εργοστάσιο στην Πραιτόρια και εκείνος σε μαγαζί στο Γιοχάνεσμπουργκ. Ακόμα καλύτερα, η περίπτωσή του κίνησε το ενδιαφέρον μιας εβραίας δασκάλας, η οποία άρχισε να του κάνει δωρεάν ιδιαίτερα μαθήματα. Κι έτσι μέσα σε εφτά χρόνια θα μάθει τόσο καλά τη γλώσσα και θα γίνει τέτοιο ξεφτέρι στα μαθήματα που το 1948 θα περάσει στο Τμήμα Νομικής του Πανεπιστημίου Βιτβάτερσραντ, στο οποίο θα αναλάβει αμέσως πολιτική δράση.\nΩς μετανάστης είχε ζήσει εξάλλου στο πετσί του τον ρατσισμό, τον οποίο αντίκριζε συνεχώς ως γκαρσόνι στις καφετέριες και τα εστιατόρια όπου εργαζόταν για χρόνια. Τις εκπαιδευτικές του περιπέτειες δεν τις ξέχασε βέβαια ποτέ, κι έτσι το 1974 συνέβαλε αποφασιστικά στην ίδρυση του ελληνικού σχολείου του Γιοχάνεσμπουργκ, το οποίο ήταν μάλιστα ανοιχτό και στους μαύρους μαθητές από την πρώτη κιόλας μέρα λειτουργίας του…\nΗ γνωριμία με τον Νέλσον\n«Ήταν το 1948, την πρώτη χρονιά του Απαρτχάιντ», ανακαλεί ο ίδιος τη στιγμή της γνωριμίας του με τον μαύρο ηγέτη, «‘‘κολλήσαμε’’ από την πρώτη στιγμή. Ήμασταν και οι δύο φοιτητές της Νομικής (εκείνος σε μεγαλύτερο έτος) στο Πανεπιστήμιο Βιτβάτερσραντ του Γιοχάνεσμπουργκ. Ένιωθα υπερήφανος που ήμουν κομμάτι αυτού του φιλελεύθερου πανεπιστημίου, που παρήγαγε μεγάλους δικηγόρους, μηχανικούς, γιατρούς, ανάμεσά τους και ο νομπελίστας μοριακός βιολόγος Σίντνεϊ Μπρένερ. Τώρα όμως ζητούσαν να εκδιώξουν τους λίγους μαύρους φοιτητές του».\nΟ Μπέζος ρίχνεται αμέσως με τα μούτρα στη μάχη και σε μια τέτοια μάζωξη θα γνωρίσει τον Μαντέλα: «Θυμάμαι πάντα την πρώτη φορά που τον είδα. Ήταν ομιλητής σε μία από τις συγκεντρώσεις διαμαρτυρίας. Ήταν ψηλός, ευθυτενής, γοητευτικός, με μια απαράμιλλη ευγλωττία, σίγουρος για τον εαυτό του. Και βέβαια ο πιο κομψά ντυμένος φοιτητής· ειλικρινά, δεν ξέρω πού έβρισκε τα λεφτά!», θυμάται ο πάμφτωχος έλληνας μετανάστης που έκανε ό,τι περνούσε από το χέρι του για να τα καταφέρει.\n«Ήταν ακόμη τότε ένας παθιασμένος αφρικανιστής που διακήρυττε ότι οι μαύροι έπρεπε να παλέψουν μόνοι τους. Είχε ήδη αρχίσει να ξεχωρίζει στους κόλπους της νεολαίας του Αφρικανικού Εθνικού Κογκρέσου (ANC). Ανέλαβε μάλιστα επικεφαλής των εθελοντών της εκστρατείας της Πολιτικής Ανυπακοής, της ‘‘καταπάτησης’’ δηλαδή των άδικων νόμων του Απαρτχάιντ. Μου έκανε τόση εντύπωση η ομιλία του που πήγα και του μίλησα. Με ρώτησε από πού ήμουν, του μίλησα για την Ελλάδα, του εξήγησα ποιες ήταν οι δικές μου θέσεις. Είχα και εγώ τα δικά μου βιώματα που με είχαν ριζοσπαστικοποιήσει. Ταυτιζόμουν με τον ‘‘μαύρο θυμό’’».\nΟ Μπέζος παίρνει το πτυχίο του και το 1954 γίνεται μέλος του δικηγορικού συλλόγου του Γιοχάνεσμπουργκ. Και γίνεται από την αρχή προασπιστής των δικαιωμάτων των γηγενών! Σύντομα θα αποκτήσει ένα πρώτο όνομα ως ο άνθρωπος που αναλάμβανε υποθέσεις ανθρωπίνων δικαιωμάτων. Μετά τη δίκη μάλιστα του Μαντέλα, ο Μπίζος θα μετατρεπόταν σε βασικό συνήγορο υπεράσπισης κάθε κατατρεγμένου από το καθεστώς, έχοντας στο πελατολόγιό του όλους σχεδόν τους προβεβλημένους μαύρους ακτιβιστές και μαχητές της ελευθερίας.\nΗ περίφημη Δίκη της Ριβόνια, με τον υπότιτλο «Δίκη του Αιώνα», του 1963-1964 έφερε ενώπιον της δικαιοσύνης 13 προβεβλημένα μέλη του Αφρικανικού Εθνικού Κογκρέσου και πολλούς ακόμα αφανείς ήρωες του κινήματος. Ξεκίνησε στις 9 Οκτωβρίου 1963, έληξε στις 12 Ιουνίου 1964 και στην εξαμελή υπερασπιστική ομάδα των κατηγορουμένων περίοπτη θέση κατείχε από την πρώτη στιγμή ο Μπίζος, γνωστός σε όλους από παλιότερες υποθέσεις ρατσισμού και κοινωνικής απομόνωσης.\nΟ 35χρονος Έλληνας διαδραμάτισε κεντρικό ρόλο στην υπερασπιστική ομάδα που γλίτωσε τον Μαντέλα από την αγχόνη. Αυτόν κι άλλους δεκαέξι μαύρους αντιστασιακούς φυσικά, οι οποίοι πάλευαν στην παρανομία για μια Νότια Αφρική που θα ανήκε σε όλους και όχι µόνο στη λευκή μειονότητα.\nΟ Μπίζος ήταν που πήρε το κείμενο της απολογίας του Μαντέλα και το παρέδωσε για «χτένισμα» στη συγγραφέα Ναντίν Γκόρντιµερ, νομπελίστρια αργότερα, η οποία του έδωσε τη γνωστή λογοτεχνική πνοή. Η θρυλική τετράωρη απολογία του 46χρονου Μαντέλα θα γινόταν η ιδεολογική βάση του αγώνα κατά του Απαρτχάιντ, μέσω της οποίας θα αφυπνιζόταν τελικά η χώρα, αν και για τον έλληνα δικηγόρο είχε κάτι που δεν του άρεσε καθόλου. Ήταν οι περιβόητες «τρεις λέξεις» (δύο στα ελληνικά) που θα έσωζαν τον Μαντέλα από το κρέμασμα και θα άλλαζαν τον ρου της νοτιοαφρικανικής ιστορίας.\nΌπως το θυμάται καλύτερα ο ίδιος: «Ήταν η καταληκτική παράγραφος του περίφημου τετράωρου λόγου του Μαντέλα: ‘‘Έχω λατρέψει το ιδανικό μιας δημοκρατικής και ελεύθερης κοινωνίας στην οποία όλοι οι άνθρωποι θα συνυπάρχουν αρμονικά και με ίσες ευκαιρίες. Είναι ένα ιδανικό το οποίο ελπίζω να ζήσω για να το υλοποιήσω. Μα, αν χρειαστεί, είναι ένα ιδανικό για το οποίο είμαι έτοιμος να δώσω και τη ζωή μου’’. Τον προειδοποίησα: ‘‘Αν πεις ότι είσαι διατεθειμένος να πεθάνεις, θα σε κατηγορήσουν ότι ζητάς να γίνεις μάρτυρας’’. Του μίλησα για τον Σωκράτη και τη δίκη του. Του έκανα και πλάκα: ‘‘Ο Σωκράτης καταδικάστηκε σε θάνατο γιατί δεν διέθετε καλό δικηγόρο!’’. Καταλήξαμε σε έναν συμβιβασμό. Να προστεθούν οι λέξεις ‘‘if needs be’’ (εν ανάγκη)».\nΟ Μπίζος κρατά βέβαια μικρό καλάθι για τη συνεισφορά των «τριών λέξεων»: «Δεν ήταν όμως μόνο αυτές οι λέξεις που τον έσωσαν από τον θάνατο. Πιστέψτε με, μου έχουν απονείμει περισσότερα εύσημα από όσα πραγματικά άξιζα. Σε αυτό συνέβαλαν και άλλοι λόγοι. Ο ένας ήταν η κατακραυγή του καθεστώτος από την παγκόσμια κοινή γνώμη, ο φόβος για κοινωνικές αναταραχές στις ΗΠΑ, στο Ηνωμένο Βασίλειο, στη Γαλλία και άλλες χώρες. Ο άλλος λόγος ήταν η συμβολή του παγκοσμίου φήμης νοτιοαφρικανού συγγραφέα και ηγέτη του Φιλελεύθερου Κόμματος, Άλαν Πέιτον. ‘‘Γνωρίζω ποιοι είναι ο Νέλσον Μαντέλα, ο Γουόλτερ Σισούλου, ο Γκόβαν Μπέκι’’, είχε πει στο δικαστήριο. ‘‘Είναι οι νόμιμοι ηγέτες του καταδυναστευμένου λαού της Νότιας Αφρικής. Καταδικάστε τους σήμερα σε θάνατο και όταν έρθει η ημέρα που εμείς οι λευκοί θα θελήσουμε να διαπραγματευτούμε με τον μαύρο λαό της Νότιας Αφρικής, δεν θα υπάρχει κανείς να συνομιλήσει μαζί μας και θα οδηγηθούμε σε ένα λουτρό αίματος’’».\nΟ Μαντέλα και οι σύντροφοί του στο Αφρικανικό Εθνικό Κογκρέσο καταδικάστηκαν τελικά σε πολυετείς καθείρξεις, 27 χρόνια για τον μαύρο ηγέτη…\nΣτα χρόνια που θα μεσολαβούσαν μέχρι την αποφυλάκιση του Μαντέλα και την ιστορική εκλογική του νίκη το 1994, ο Μπίζος συνέχισε τη νομική του καριέρα κανονικά, μέχρι να γίνει ο Νο 1 υπερασπιστής των ανθρωπίνων δικαιωμάτων σε μια χώρα που δεν αγαπούσε καθόλου τον όρο.\nΚοντραρίστηκε λυσσαλέα µε ένα από τα πιο σκληρά καθεστώτα του 20ού αιώνα και για σειρά ετών αντιμετωπιζόταν από τις κυβερνήσεις με τουλάχιστον δυσπιστία. Ακόμα και ως τρομοκράτη τον έβλεπαν κάποιοι! Στα μακρά χρόνια του Απαρτχάιντ, ο έλληνας δικηγόρος υπερασπίστηκε πολλούς ακόμα προβεβλημένους ακτιβιστές του μαύρου κινήματος και πήρε μέρος σε πολύκροτες νομικές μάχες. Ο περιβόητος Στιβ Μπίκο, ο μαρτυρικός ακτιβιστής που δολοφονήθηκε αργότερα στο κελί του λευκού δυνάστη, τον Μπίζο επέλεξε για την υπεράσπισή του.\nΟ Μπίζος εκπροσώπησε μαζικά οικογένειες θυμάτων του αντιρατσιστικού αγώνα και πέτυχε νίκες-σταθμούς στα δικαστικά χρονικά της Νότιας Αφρικής. Όπως, ας πούμε, όταν κατάφερε να μπλοκάρει τις διαδικασίες για αμνήστευση ανθρώπων που είχαν αιματοκυλήσει ειρηνικές διαδηλώσεις ή είχαν λερώσει τα χέρια τους με το αίμα των μαύρων ακτιβιστών.\nΚυνηγώντας τη δικαιοσύνη σε μια χώρα που ένιωθε σαφώς άβολα μέσα στη δικαστική αίθουσα, έγραψε ένα βιβλίο-φωτιά το 1989, το «No one to blame?», το οποίο έπαιξε τον δικό του ρόλο στη νομική κοινότητα της Νότιας Αφρικής. Η φήμη του απλώθηκε παντού στην Αφρική, κι έτσι η χάρη του έφτασε όπου υπήρχαν κατατρεγμένοι στη Μαύρη Ήπειρο. Τον Μπίζο επέλεξε ως δικηγόρο το 2004 ο επικεφαλής της αντιπολίτευσης της Ζιμπάμπουε, Μόργκαν Τσβανγκιράι, στις άδικες κατηγορίες του Μουγκάμπε για εθνική προδοσία.\nΤον αδέκαστο Μπίζο επέλεξε το Εφετείο της Μποτσουάνας ως δικαστή από το 1985-1993, ενώ και πάλι στον Μπίζο θα απευθυνόταν η σύντροφος του Μαντέλα, Γουίνι, στις δικές της νομικές περιπέτειες με το καθεστώς από τα τέλη της δεκαετίας του 1950 μέχρι και το 1992.\nΕξίσου μεγάλη δράση ανέλαβε και μετά την πτώση του καθεστώτος του Απαρτχάιντ το 1993, όταν πρωτοστάτησε ως µέλος της Νομικής Επιτροπής του ΑΝC στη διαμόρφωση του νέου δημοκρατικού Συντάγματος, στη συγγραφή της Διακήρυξης των Δικαιωμάτων, στην κατάργηση της θανατικής ποινής και στη ραγδαία πολιτική και δικαστική μεταρρύθμιση της χώρας.\nΕκείνες οι φυλακές-κολαστήρια του Γιοχάνεσµπουργκ όπου κρατούνταν για τρεις δεκαετίες ο καλός του φίλος είναι πλέον τόπος μνήμης αλλά και έδρα του Ανώτατου Συνταγματικού Δικαστηρίου της χώρας, ένας χώρος όπου ο Μπίζος έχει πλέον το ελεύθερο. Γιατί από το 1990 και μετά, όταν σταμάτησε τη μάχιμη δικηγορία, λειτουργούσε ως σύμβουλος σε νομοπαρασκευαστικές επιτροπές με κολοσσιαίο έργο, όπως η συνταγματική αλλαγή.\nΟ πρόεδρος Μαντέλα του εμπιστεύτηκε ίσως τον πιο νευραλγικό ρόλο που θα διαδραμάτιζε ο Μπίζος στο εσωτερικό της Νότιας Αφρικής: τον διόρισε επικεφαλής δικαστικής επιτροπής με αυξημένες αρμοδιότητες ώστε να καθαρίσει το δικαστικό σώμα από τα κατάλοιπα της πολιτικής του Απαρτχάιντ. Στα ύπατα αυτά δικαστικά αξιώματα τον διόρισε αργότερα εκ νέου και ο διάδοχος του Μαντέλα στην προεδρία, Τάμπο Μπέκι.\n«Ανήκει στη μακρά παράδοση των μεγάλων ανθρώπων που παρά το γεγονός ότι δεν γεννήθηκαν σε αυτή τη χώρα, έκαναν τόσα πολλά για να συμβάλουν στην ευημερία της», είπε γι’ αυτόν ο πρόεδρος Μπέκι. Για τον άνθρωπο που γνώρισε ως μετανάστης τον ρατσισμό στο πετσί του και βάλθηκε να υπερασπιστεί κάθε αδίκως διωκόμενο για το χρώμα του προσώπου του, τον Θεό που πιστεύει ή τον τόπο καταγωγής του.\n«Ο Μπίζος έγινε ο γκουρού µου. Τον ακολουθούσα στις πολιτικές δίκες κρατώντας έναν χαρτοφύλακα δήθεν ως βοηθός του, κι έτσι αφυπνίστηκα πολιτικά και έφτασα να δίνω το σπίτι µου για τις συνεδριάσεις του παράνοµου Αφρικανικού Κογκρέσου», είπε γι’ αυτόν η Ναντίν Γκόρντιµερ, νομπελίστρια λογοτεχνίας (1991).\nΟ Μαντέλα μάθαινε πάντα τους αγώνες ελευθερίας και ισότητας του επιστήθιου φίλου του, γι’ αυτό και επέλεξε συμβολικά να φωτογραφηθεί στις αρχές της δεκαετίας του 1990, ελεύθερος πια και μια ανάσα από την προεδρία της Νότιας Αφρικής, έξω από το Ανώτατο Δικαστήριο στο Γιοχάνεσμπουργκ με τη σύζυγό του Γουίνι και τον Μπίζο στο πλευρό του.\nΣήμερα η δικαστική ιστορία της Νότιας Αφρικής επιβεβαιώνει πως ο Τζορτζ Μπίζος ήταν πίσω από κάθε μεγάλη μάχη και μικρή αλλαγή στον πενηντάχρονο αγώνα κατά των φυλετικών διακρίσεων και των ρατσιστικών πολιτικών. Οι φίλοι και οι παλιοί συνοδοιπόροι του απέκτησαν δύναμη και αξιώματα μετά το 1994, αν και εκείνος δεν θέλησε ποτέ να εξαργυρώσει τίποτα.\nΤου πρότειναν θέση στο Κοινοβούλιο, θέση στο δικαστικό σώμα, ακόμα και στην κυβέρνηση, εκείνος ωστόσο έλεγε πάντα «όχι». Τη μόνη θέση εξουσίας που αποδέχτηκε ήταν στην Επιτροπή Δικαστικών Υπηρεσιών, για να καθαρίσει όπως είπαμε τους ρατσιστές δικαστές που ζούσαν ακόμα στο παρελθόν.\nΣτην προσωπική του ζωή, όταν δεν λειτουργεί ακόμα και σήμερα ως νομικός σύμβουλος σε θεσμούς και επιτροπές, προτιμά να περνά τον χρόνο του στον αγαπημένο του λαχανόκηπο. Ή μπροστά στην πλούσια βιβλιοθήκη του, γεμάτη με περίβλεπτα έπαθλα και βραβεύσεις. Τον Οκτώβριο του 2004 τιμήθηκε με το σπουδαίο δικηγορικό βραβείο Bernard Simons Memorial Award, έχοντας βραβευτεί εκτεταμένα από αναρίθμητους δικηγορικούς συλλόγους. Συνεχίζει να ζει στο Γιοχάνεσμπουργκ με τη σύζυγό του Αρετή, τους τρεις του γιους και τα εγγόνια του.\nΠαρά το γεγονός ότι έχει έρθει αρκετές φορές στον τόπο του, υπήρχαν εποχές που δεν μπορούσε να επιστρέψει, καθώς η νοτιοαφρικανική κυβέρνηση τον είχε στο στόχαστρο. Ανοιχτά στο στόχαστρο: «Δεν είχαν λείψει ούτε οι απειλές κατά της ζωής μου. Όταν ανέλαβα συνήγορος του αρχηγού του Κομμουνιστικού Κόμματος, Κρις Χάνι, ο τότε πρωθυπουργός Τζον Φόρστερ μού είχε στείλει μήνυμα με ‘‘αγγελιοφόρο’’ τον δικηγόρο του: ‘‘Να πεις στον Τζορτζ ότι είναι λίγα τα ψωμιά του’’. Δεν το είπα ούτε στη γυναίκα μου. Μόνο στον αδελφό μου τον Σταύρο. Του ζήτησα, αν συμβεί κάτι, να προσέξει την οικογένειά μου».\nΟι Αρχές αρνούνταν να του δώσουν διαβατήριο και υπηκοότητα ως το 1972 και ο ίδιος ήξερε πως αν έφευγε, δεν θα μπορούσε να επιστρέψει: «Μου αρνούνταν την υπηκοότητα, αλλά δεν μπορούσαν να με διώξουν επειδή ήμουν πλέον αρκετά γνωστός σε πολιτικούς και κοινωνικούς κύκλους. Και παρ' όλο που μπορούσα να φροντίσω να βγάλω ελληνικό διαβατήριο, φοβόμουν ότι δεν θα με άφηναν να γυρίσω στη Νότια Αφρική. Και ας μου έλειπε τόσο η Ελλάδα και το χωριό μου, εκεί πάνω στο ακρωτήρι Ακρίτας».\nΤο ιδρυτικό µέλος του Εθνικού Συμβουλίου Νομικών για τα Ανθρώπινα Δικαιώματα στη Νότια Αφρική τιμήθηκε και από την Ελλάδα, η οποία του απένειμε το Μετάλλιο Τιμής και Ευποιίας της Πόλεως των Αθηνών. Πρόσφατα εκδόθηκε και ο πρώτος τόμος της αυτοβιογραφίας του «Οδύσσεια προς την ελευθερία».\nΟ άνθρωπος που έκανε τους δικηγόρους της Νότιας Αφρικής να προειδοποιούν τους συναδέλφους τους στη δικαστική αίθουσα πως «ποτέ δεν πρέπει να τα βάζεις µε Έλληνα» έχει ένα μήνυμα για τους συμπατριώτες του: «Οι Έλληνες έχουμε χρέος να σεβόμαστε τα ανθρώπινα δικαιώματα και να αξιώνουμε την ισχύ τους σε ολόκληρο τον κόσμο»…\nΣΧΕΤΙΚΑ TAGSviral Τζορτζ ΜπιζοΣ ΦακελοΣ «Πορτραιτα»\nΠαρασκευη, 12 Μαϊου 2017, 8:41\nμια είσαι περήφανος που είσαι Έλληνας, διαβάζοντας τέτοιες ειδήσεις, την άλλη ζεις στο σήμερα και καταρρακώνεσαι. Ντροπή σε όλους μας.\nΠαρασκευη, 12 Μαϊου 2017, 10:21\nΈχεις απόλυτο δίκαιο φίλε μου. Η μεγαλωσύνη της Ελλάδος, δεν χωράει σε κανένα κείμενο και πρέπει να είμαστε πολύ υπερήφανοι, αλλά όχι για τους σγνερινούς έλληνες, που διαδραμμετίζουν σημαντικό ρόλο στα δρώμενα της χώρας, αλλλά για τους αρχαίους μας προγόνους.\nΔεν υπάρχει τίποτα, μα τίποτα στον κόσμο, που να μην έχει τις ρίζες του στην Ελλάδα. Όλα από εδώ ξεκίνησαν, δώσαμε τα φώτα του κάθε είδους πολιτισμού στον κόσμο, (τέχνες, επιστήμες, ατομικές και μή και ότι άλλο υπάρχει) και εμείς τελικά μείναμε στο σκοτάδι με τους σημερινούς άχρηστους καθόλα ηγέτες μας, που όλοι τους σκοπό έχουν να καταλάβουν την καρέκλα του ηγέτη και να κολήσουν σε αυτή, όσο καιρό μπορούνε περισσότερο.


Δημοτικές εκλογές στη Λαμία: Μετά τα... πανηγύρια η καταμέτρηση «έδειξε» τον Β’γύρο - Καλύτερη Λαμία\nHome / ΕΝΗΜΕΡΩΣΗ ΠΟΛΙΤΩΝ / Δημοτικές εκλογές στη Λαμία: Μετά τα... πανηγύρια η καταμέτρηση «έδειξε» τον Β’γύρο\nΔημοτικές εκλογές στη Λαμία: Μετά τα... πανηγύρια η καταμέτρηση «έδειξε» τον Β’γύρο\nΈνα “θρίλερ” εκτυλίχθηκε στην εκλογική διαδικασία για την ανάδειξη του νέου δημάρχου Λαμίας, μεταξύ των δύο πρώτων σε σταυρούς υποψηφίων, Νίκου Σταυρογιάννη και Θύμιου Καραΐσκου.\nΕνώ τις πρώτες πρωινές ώρες σήμερα ο νυν δήμαρχος Λαμίας, Νίκος Σταυρογιάννης με δηλώσεις του αναγνώρισε την ήττα του από τον αντιπεριφερειάρχη Θύμιο Καραΐσκο, σήμερα το πρωί τα δεδομένα άλλαξαν με συνέπεια πριν από λίγη ώρα ο ίδιος ο κ. Καραΐσκος να ανακοινώσει επίσημα ότι πλέον η τύχη του δήμου Λαμίας για λίγα ψηφοδέλτια -όπως είπε- θα κριθεί στη δεύτερη Κυριακή.\nΌλα ξεκίνησαν μετά τις 11.00 χθες το βράδυ καθώς με την έκδοση των αποτελεσμάτων ο κ. Θύμιος Καραΐσκος ήταν πολύ κοντά στο 50% που του έδινε τη δυνατότητα να ξεκαθαρίσει το θέμα της εκλογής του στον πρώτο γύρο. Την ίδια στιγμή ο κ. Σταυρογιάννης κινούνταν γύρω από το 29%.\nΑυτό το σκηνικό κράτησε έως τις πρώτες πρωινές ώρες και μία ώρα μετά τα μεσάνυχτα ο κ. Σταυρογιάννης σε δηλώσεις του ξεκαθάρισε πως αποδέχθηκε την ήττα του και ευχήθηκε στον κ. Καραΐσκο.\nΑμέσως μετά, ακολούθησαν τα πανηγύρια των οπαδών του κ. Καραΐσκου που κατέκλυσαν τους κεντρικούς δρόμους της Λαμίας δημιουργώντας αδιαχώρητο έξω από το εκλογικό κέντρο κοντά στην πλ. Ελευθερίας στην κεντρική πλατεία της πόλης. Το επίσημο ποσοστό του, ωστόσο, έτσι όπως είχε ανακοινωθεί από το υπουργείο Εσωτερικών, δεν είχε ξεπεράσει το περάσει το 50%.\nΣε κάθε περίπτωση έλειπαν αρκετά τμήματα που, όταν συμπληρώθηκαν σήμερα το πρωί, άλλαξαν τα δεδομένα.\nΕίναι χαρακτηριστικό ότι στα 143 από τα 145 εκλογικά τμήματα του δήμου της Λαμίας ο κ. Καραΐσκος παίρνει ποσοστό 49,97% και ο κ. Σταυρογιάννης παίρνει ποσοστό 29,69%. Σύμφωνα με πληροφορίες οι επιτελείς του κ. Καραΐσκου αναζήτησαν τα δύο συγκεκριμένα τμήματα τα οποία δεν έχουν κατατεθεί ακόμη στην Περιφέρεια Στερεάς Ελλάδας με συνέπεια να διαπιστώσουν ότι για λίγα ψηφοδέλτια δεν έχει τη δυνατότητα να εκλεγεί δήμαρχος από την πρώτη Κυριακή και θα πρέπει να στηθούν και πάλι κάλπες για να ολοκληρωθεί η διαδικασία την επόμενη Κυριακή.\nΣε δηλώσεις του πριν λίγο ο κ. Καραϊσκος αποκάλυψε ότι για λίγα ψηφοδέλτια δεν προκύπτει δήμαρχος από τον πρώτο γύρο και κάλεσε τους πολίτες να συμμετέχουν στις επαναληπτικές εκλογές. Αξίζει να σημειωθεί ότι μέχρι αυτή την ώρα τα αποτελέσματα από τα δύο εκλογικά τμήματα τα οποία απουσιάζουν και δεν έχουν παραδοθεί στις αρμόδιες αρχές.


Machifit 12pcs Precision Angle Block Set 1/4 to 30 Βαθμός Lathe Gauge Milling Machinist Τόρνος Εργαλεία Κριτικές - Banggood Ελληνικά Online Shopping\nΠολύ καλή ποιότητα, αλλά όχι τέλεια. Δεν μπορείτε να τα ενώσετε, αλλά σίγουρα μπορείτε να τα χρησιμοποιήσετε για ξυλουργική εργασία χωρίς προβλήματα. Η γωνία είναι χαραγμένη με λέιζερ.\nΛαμβάνεται σε άριστη κατάσταση και καλά συσκευασμένο. Το προϊόν είναι καλής ποιότητας και φαίνεται καλοφτιαγμένο.\nΗ αποθήκη που μεταφέρει αυτό το αντικείμενο θα πρέπει να ανταμειφθεί για την πολύ προστατευτική συσκευασία του αντικειμένου. Με σωστή χρήση πλαστικού ηλεκτροσόκ, πολλή ταινία, έκανε το αντικείμενο να φτάσει 100% καλά! Βγάζω το καπέλο μου. Έλεγχος των γωνιών με τη χρήση ακριβέστερου οργάνου, η προδιαγραφή ισχύει. Καλά πράγματα για το μαγαζί μου. Έφτασε εντός της ημερομηνίας που υποσχέθηκα.\nΠολύ ωραίο πακέτο. Όλα φαίνονται εντάξει. Θα ξέρω περισσότερα αφού τα χρησιμοποιήσω, αλλά οπτικά φαίνονται επαγγελματικά κατασκευασμένα.\nΌπως περιγράφηκε και πολύ γρήγορη παράδοση!


Πολυτελή ξενοδοχεία σε Κέντρο της Βουδαπέστης, Ουγγαρία | Hotels.com\nΞενοδοχεία - Πολυτελείας - Κέντρο της Βουδαπέστης\nΚέντρο της Βουδαπέστης: Πώς είναι αυτός ο προορισμός για πολυτελείς διακοπές;\nΚέντρο της Βουδαπέστης: Τα πολυτελή ξενοδοχεία με τα βραβευμένα εστιατόρια και τις καταπληκτικές επιλογές αναψυχής προσφέρουν τις ιδανικές προϋποθέσεις για ένα αξέχαστο ταξίδι. Μπορείτε να επιλέξετε ανάμεσα σε 161 πολυτελή καταλύματα σε αυτόν τον προορισμό (Κέντρο της Βουδαπέστης) και θα βρείτε σύγχρονες παροχές και όμορφα δωμάτια. Κέντρο της Βουδαπέστης: Οι ταξιδιώτες εδώ λατρεύουν τις ιστορικές τοποθεσίες και τις καφετέριες, οπότε καλό θα ήταν να τα απολαύσετε όλα αυτά κατά τη διάρκεια της διαμονής σας. Θα μπορούσατε να κλείσετε ένα δωμάτιο ξενοδοχείου ακόμα και κοντά σε αξιοθέατα, όπως: Μουσείο Υπόγειου Σιδηρόδρομου και Λουθηρανική Εκκλησία, ή να βρείτε μια σουίτα πολυτελείας σε μια πιο ήσυχη περιοχή. Είτε ψάχνετε ένα πολυτελές ξενοδοχείο στο κέντρο αυτού του προορισμού (Κέντρο της Βουδαπέστης), είτε κάτι λίγο πιο μακριά, η Hotels.com προσφέρει μια εξαιρετική επιλογή προτάσεων για διακοπές που σίγουρα δεν θα σας απογοητεύσουν.\nΚέντρο της Βουδαπέστης: Ποια είναι ορισμένα από τα καλύτερα ξενοδοχεία πολυτελείας εδώ;\nΜετά από μια ημέρα εξερεύνησης αυτού του προορισμού (Κέντρο της Βουδαπέστης), μπορείτε να απολαύσετε μια νυχτερινή έξοδο, να χαλαρώσετε με τις απαλές πετσέτες και να κοιμηθείτε με το άνετο μαξιλάρι στο ευρύχωρο κρεβάτι του πολυτελούς ξενοδοχείου σας. Κέντρο της Βουδαπέστης: Η Hotels.com διαθέτει 161 καταλύματα πολυτελείας εδώ. Παρακάτω θα βρείτε τις πιο δημοφιλείς επιλογές μας:\nΞενοδοχείο πολυτελείας με συνεδριακό κέντρο (Βουδαπέστη)\nΔωμάτια (πολυτελείας) με κουζίνες (Erzsebetvaros)\nΞενοδοχείο πολυτελείας με 2 μπαρ, κοντά σε: Πάρκο της Ελισάβετ\n• Εστιατόριο • Εσωτερική πισίνα • Γυμναστήριο που είναι ανοιχτό όλο το 24ωρο • Σάουνα • Κεντρική τοποθεσία\nΞενοδοχείο πολυτελείας με 2 μπαρ (Βουδαπέστη)\n• Εστιατόριο • Health club • Γυμναστήριο που είναι ανοιχτό όλο το 24ωρο • Σάουνα • Κεντρική τοποθεσία


Η Ελλάδα έχει επιλογές που προτιμά και άλλες όχι | Star.gr\nΑκραίοι Σκοπιανοί εθνικιστές προκαλούν καίγοντας την ελληνική σημαία\nΖητούν την «Απελευθέρωση» της Θεσσαλονίκης στο δημαρχείο της πόλης\nΤέσσερα ονόματα πρότεινε ο Ζόραν Ζάεφ για τα Σκόπια σύμφωνα με ανακοίνωση του πριν από λίγες ώρες στο Λονδίνο.\nΜιλώντας στο Reuters μετά τη σύνοδο κορυφής των Δυτικών Βαλκανίων που πραγματοποιήθηκε στο Λονδίνο τόνισε: «Οι προτάσεις είναι Δημοκρατία της Βόρειας Μακεδονίας, Δημοκρατία της Άνω Μακεδονίας, Δημοκρατία της Μακεδονίας του Βαρδάρη και Δημοκρατία της Μακεδονίας (Σκόπια)».\nΣκοπιανοί ζητούν την «Απελευθέρωση» της Θεσσαλονίκης στο δημαρχείο της πόλης\nΑυτό που βλέπεται δεν είναι γιορτή στα Σκόπια αλλά στο δημαρχείο της Θεσσαλονίκης, όπου Σκοπιανοί κάνουν προπαγάνδα με αφορμή την 5η γιορτή πολυγλωσσίας που θέσπισε ο Γιάννης Μπουτάρης.\nΟ εκπρόσωπος των Σκοπιανών δηλώνει: «Εμείς πάντως είμαστε γηγενείς Μακεδόνες και χορεύουμε χορούς και τραγούδια της Μακεδονίας και τα λόγια τα οποία συνοδεύουν τους χορούς μας, τι άλλο θα μπορούσε να είναι;»\nΗ προπαγάνδα συνεχίζεται την ώρα που οι διαπραγματεύσεις βρίσκονται σε εξέλιξη. Σκοπιανοί δημιούργησαν σελίδα στο facebook ανεβάζοντας το κατάπτυστο βίντεο όπου καίνε την ελληνική σημαία δίπλα σε μια τουρκική στην Μελβούρνη.\nΟ πρόεδρος ομογένειας Μελβούρνης σε δηλώσεις του τονίζει: «Αυτό για μας είναι απαράδεκτο, μας πληγώνει και μας ενοχλεί πάρα πολύ ότι αυτό έγινε σε αυτή τη χώρα την Αυστραλία».\nΜέσα σε αυτό το κλίμα ετοιμάζουν συλλαλητήριο στις 4 Μαρτίου και ήδη έχουν γεμίσει το διαδίκτυο με προπαγανδιστικό υλικό. Σε αφίσα δείχνουν τον Μέγα Αλέξανδρο και το αστέρι της Βεργίνας, δηλώνοντας υπερασπιστές της Μακεδονίας, ενώ έχουν κρεμάσει και πανό που γράφει ότι οι Έλληνες είναι Τούρκοι.\nΠοινικές ευθύνες αν δεν γίνει δημοψήφισμα\nΟι παμακεδονικές ενώσεις έστειλαν εξώδικο στον Αλέξη Τσίπρα και το Νίκο Κοτζιά, για τους χειρισμούς του ζητήματος, θέτοντάς τους ενώπιων των ευθυνών τους. Αδίκημα που τιμωρείται όπως λένε με την εσχάτη των ποινών.


Δυνατότητα εξαργύρωσης προσφοράς άμεσα με την αγορά του κουπονιού έως τις 31/10/2019. Το κουπόνι ισχύει για όλες της ημέρες λειτουργίας. Εξαιρούνται επίσημες αργίες & εορτές. Το κάθε κουπόνι είναι ατομικό και η προσφορά περιλαμβάνει : ~Μια (1) συνεδρία μεσοθεραπείας σώματος για την καταπολέμηση της κυτταρίτιδας. ΔΩΡΟ δυο (2) συνεδρίες ραδιοσυχνοτήτων RF για σύσφιξη και ανόρθωση γλουτών. Η μεσοθεραπεία είναι η πιο διαδεδομένη θεραπεία τα τελευταία χρόνια και κερδίζει συνεχώς έδαφος λόγω της αποτελεσματικότητας της. Ο Γάλλος Ιατρός Michel Pistor ήταν αυτός που πρώτος ανακάλυψε και εφάρμοσε τη μεσοθεραπεία πριν από 50 χρόνια περίπου. Είναι ιδανική για τις νεότερες ηλικίες σαν πρώτη θεραπεία πρόληψης και αντιγήρανσης. Έχει όμως εντυπωσιακά αποτελέσματα και σε μεγαλύτερες ηλικίες. Οι ουσίες που χρησιμοποιούνται είναι βιταμίνες, ιχνοστοιχεία, αλουρονικό οξύ, αμινοξέα και αντιοξειδωτικά. -Είναι μια ασφαλής, μη επεμβατική μέθοδος. -Αποκαθιστά στο δέρμα στοιχεία που λείπουν (υαλουρονικό, βιταμίνες, ιχνοστοιχεία). -Προσφέρει ασύγκριτη λάμψη και φρεσκάδα στο δέρμα. -Εφαρμόζεται εύκολα και γρήγορα. -Είναι κατάλληλη για όλους τους φωτότυπους δέρματος και όλες τις εποχές του έτους. -Δεν επηρεάζει το καθημερινό σας πρόγραμμα. Μπορεί να αγοραστεί έως ένα κουπόνι ανά χρήστη και ένα σε μορφή δώρου για φίλους ή συγγενείς. Η προσφοράς ΔΕΝ ισχύει για τα ήδη εγγεγραμμένα μέλη του κέντρου Υγείας & Ομορφιάς SoYouCult. Απαιτείται τηλεφωνική επικοινωνία 2 ημέρες νωρίτερα στο τηλέφωνο που αναγράφεται στο κουπόνι σας. Για ακύρωση ή αλλαγή ραντεβού απαιτείται τηλεφωνική επικοινωνία τουλάχιστον 1 ημέρα πριν. Τα ραντεβού κλείνονται πάντα με βάση την διαθεσιμότητα. Τα κουπόνια είναι απαραίτητο να εκτυπωθούν και να προσκομιστούν σε έντυπη μορφή.


Ραδιενεργά στοιχεία παραμένουν στο ελληνικό έδαφος | Gigafm\nΡαδιενεργά Στοιχεία Παραμένουν Στο Ελληνικό Έδαφος.\nΠοσότητες του ραδιενεργού καισίου 137 εντόπισαν επιστήμονες σε περιοχές της Βορειοδυτικής Ελλάδας. Γεγονός που αποδεικνύει ότι, 26 χρόνια μετά, το Τσερνόμπιλ, εξακολουθεί να στοιχειώνει μεγάλες εκτάσεις εδαφών της χώρας.\nΗ έρευνα των Ελλήνων ειδικών από τα Πανεπιστήμια της Αθήνας και των Ιωαννίνων παρουσιάστηκε στο Πανελλήνιο Συμπόσιο Πυρηνικής Φυσικής. Το συμπόσιο πραγματοποιείται στο Τμήμα Φυσικής του Πανεπιστημίου Αθηνών.\nΑυτό που προκαλεί έκπληξη στους ειδικούς είναι ότι το καίσιο 137, το οποίο αποτελεί ένα ανθρωπογενές στοιχείο – κατάλοιπο πυρηνικής έκρηξης – έμεινε στις ίδιες περιοχές της Ελλάδας στις οποίες έπεσε πριν από 26 χρόνια. Το καίσιο 137 είναι κατεξοχήν ραδιενεργό στοιχείο, αλλά επί του παρόντος στη χώρα μας κανείς δεν μπορεί να πει με σιγουριά τι επιπτώσεις είχε ή έχει στον άνθρωπο και στο οικοσύστημα.\nΕντοπίστηκε βεβαίως σε μικρότερες ποσότητες από ό,τι στις αρχές της δεκαετίας του 1990. Όμως όλα αυτά τα χρόνια ούτε τα χιόνια ούτε οι βροχές στάθηκαν ικανές να ξεπλύνουν τα εδάφη από την παρουσία του. Ο μεγαλύτερος όγκος του καισίου 137 – που εκπέμπει ακτινοβολία Γ – βρίσκεται στα πρώτα 10 εκατοστά του εδάφους.\nΟι περιοχές που βρέθηκε καίσιο 137\n«Τις μεγαλύτερες συγκεντρώσεις καισίου 137 εντοπίσαμε στο βόρειο τμήμα του Νομού Τρικάλων και στο νότιο τμήμα του Νομού Γρεβενών». Αυτό ανέφερε ο Θανάσης Γκοντελίτσας, επίκουρος καθηγητής Ορυκτοχημείας στο Πανεπιστήμιο Αθηνών, που μετείχε στην έρευνα. «Επισκεφθήκαμε περιοχές στις οποίες, όπως είχε αποδειχθεί από μετρήσεις που είχε διενεργήσει τη δεκαετία του 1990 ο καθηγητής του Πολυτεχνείου Σίμος Σιμόπουλος, είχαν κατακαθήσει μεγάλες ποσότητες καισίου 137. Προερχόμενες από την έκρηξη στον πυρηνικό αντιδραστήρα του Τσερνόμπιλ».\nΠως εξετάστηκαν τα δείγματα\nΤα δείγματα που έλαβαν οι ειδικοί έδειξαν ότι τα κατάλοιπα εκείνης της καταστροφής δεν έχουν εξαλειφθεί από εδάφη της χώρας. Ο κ. Γκοντελίτσας μαζί με τον Θοδωρή Μερτζιμέκη, επίκουρο καθηγητή Φυσικής στο Πανεπιστήμιο Αθηνών, και τον τελειόφοιτο φοιτητή Γιάννη Ιωαννίδη. Έλαβαν δείγματα εδάφους σε βάθος μέχρι 30 εκατοστά από μη καλλιεργούμενες εκτάσεις ημιορεινών περιοχών των δύο νομών. Τα αποξήραναν με αέρα και τα κοσκίνισαν ώστε κάθε σωματίδιο εδάφους να είναι μικρότερο από 2 χιλιοστά. Στη συνέχεια τα μετέφεραν στο Τμήμα Φυσικής του Πανεπιστημίου Ιωαννίνων. Όπου με τη μέθοδο της φασματοσκοπίας ακτίνων Γ υψηλής διακριτικής ικανότητας, υπό την εποπτεία του καθηγητή Κωνσταντίνου Ιωαννίδη, μέτρησαν πόσο επιβαρημένα ήταν τα δείγματα από τη ραδιενέργεια του εκλύθηκε από το Τσερνόμπιλ. Διαπίστωσαν ότι η περιεκτικότητα των εδαφών σε καίσιο 137 κυμαινόταν ως επί το πλείστον από 20 μπεκερέλ αν κιλό χώματος, μέχρι 97 μπεκερέλ η μέγιστη τιμή. Αυτό συνιστά «ανησυχητικό επίπεδο».\nΝα σημειωθεί ότι το καίσιο 137 δεν υπάρχει μόνο του στη φύση.\nΠροέρχεται από εκρήξεις σε πυρηνικούς αντιδραστήρες ή πυρηνικές δοκιμές. Ακόμη και από εκρήξεις ατομικών βομβών. Αν μπορούσε κανείς να δει με μικροσκόπιο τα εδάφη της χώρας στα οποία υπάρχει ακόμη, θα έβλεπε άτομα καισίου προσκολλημένα σε σωματίδια εδάφους.\nΡαδιενεργά Στοιχεία Παραμένουν Στο Ελληνικό Έδαφος. «Το γεγονός ότι ακόμη και σε βάθος μόλις πέντε εκατοστών εντοπίστηκε καίσιο 137 σημαίνει ότι όλα αυτά τα χρόνια παρέμεινε έτσι όπως έπεσε για πρώτη φορά».\nIn this article:Καίσιο 137, ΡΑΔΙΕΝΕΡΓΕΙΑ, ΤΣΕΡΝΟΜΠΙΛ


Φθηνές πτήσεις από Λεχ στη Skyscanner\nΠτήσεις από Λεχ\nΕννοείτε πτήσεις σε Λεχ ;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Λεχ κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Λεχ για κάθε προορισμό.\nΕναλλακτικές πτήσεις από Λεχ:\nΑρμιτσάρ 377 km\nΝτεχράντουν 430 km\nΝέο Δελχί 624 km\nΛουκνόου 882 km\nΠάτνα 1197 km\nΌλα για ΙνδίαΛεχ Αεροδρόμιο | Πετάει προς Λεχ


Ibis Juarez Consulado, Σιουδάδ Χουάρεζ Ξενοδοχεία - Skyscanner\nProl Ramon R Lara 8930 3 and, 32500, Σιουδάδ Χουάρεζ, Μεξικό\n7,37km από το κέντρο της πόλης\nΚαλόΜε βάση 3197 κριτικές\nΑυτό το κατάλυμα (ibis Juarez Consulado, Ciudad Juarez) βρίσκεται στην επιχειρηματική περιοχή, 5 λεπτά με το αμάξι από: Αμερικανικό Προξενείο και Πλατεία Plaza Las Misiones. Στις σημαντικές παροχές περιλαμβάνονται ένα επιχειρηματικό κέντρο, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Στους χώρους μας θα βρείτε δωρεάν στάθμευση χωρίς παρκαδόρο.\nΔιαθέσιμο πάρκινγκ. Η τοποθεσία είναι καταπληκτική. Καταπληκτικά εστιατόρια.\nΕξαιρετική εξυπηρέτηση πελατών. Εξαιρετική εξυπηρέτηση. Καταπληκτικές υπηρεσίες.\nΔωρεάν πρωινό. Δωρεάν wifi. Αξιοπρεπής τιμή.\nΒρώμικα σεντόνια. Βρώμικο δωμάτιο. Βρώμικα πατώματα.\nΜικροσκοπικά δωμάτια. Βρώμικα σεντόνια. Βρώμικο δωμάτιο.\nΜικροσκοπικά δωμάτια. Βρώμικα σεντόνια. Σκληρά κρεβάτια.\nWi-Fi, Πλυντήριο ρούχων, Μη καπνίζοντες, Θέρμανση, Χρηματοκιβώτιο, Επιτρέπονται τα κατοικίδια, Ανελκυστήρας, Πολύγλωσσο προσωπικό\nΣυνάλλαγμα, Φύλαξη αποσκευών, Φωτοτυπικό μηχάνημα


Owl observatory - Mastrovox - AstroVox\nΦεβρουάριος 13, 2020 σε Mastrovox\nΔημοσιεύτηκε Φεβρουάριος 13, 2020\nΌντας από τους τυχερούς που έχουν ιδιόκτητη ταράτσα από την μία και όχι τελείως χάλια\nουρανό από την άλλη, αποφάσισα να φτιάξω ένα κουτί-παρατηρητήριο ώστε να έχω έτοιμο\nτον εξοπλισμό αστροφωτογράφισης και να γλιτώσω το στήσιμο-ξεστήσιμο κάθε βράδυ.\nΤο μέγεθος του κουτιού είναι χοντρικά 120χ120χ120cm και έχει συρόμενη οροφή.\nΤο υλικό είναι κόντρα πλακέ θαλάσσης σημύδας πάχους 18mm.\nΤο κόστος της ξυλείας μαζί με τα βερνίκια επεξεργασίας του ξύλου πήγε κοντά στο 250€.\nΧρειάστηκα 3 φύλλα διαστάσεων 125χ245. Η λίστα κοπής για να αποφύγουμε τις σπατάλες\nΑπό φίλο βρήκα μία σωλήνα διαμέτρου 11cm και έφτιαξα φλάντζες που προσαρμόστηκαν\nπάνω και κάτω καθώς και 2 ράγες όπου με ράουλα θα κινηθεί η σκεπή. Ακόμα χρειάστηκε\nκαι μια επιμήκης "γωνιά" ώστε να δέσει καλύτερα η οροφή. Το κόστος για τα μεταλλικά\nμέρη μαζί με βαφές είναι γύρω στα 100€. Το "ποτήρι" που πάνω του θα στηριχθεί η HEQ5pro\nτο βρήκα από φίλο που πρόσφατα πήγε σε HEQ6 και δεν χρειαζόταν πια το παλιό.\nΗ στήριξη θα γίνει στο έδαφος με ντίζα 22mm που θα τοποθετηθεί με ειδική ρητίνη.\nΑυτό που με προβληματίζει αυτή τη στιγμή είναι ο έλεγχος της θερμοκρασίας και ιδιαίτερα της υγρασίας\nγιατί είμαι κοντά στην θάλασσα. Έχω ένα διακόπτη sonoff που μπορεί να ενεργοποιεί συσκευές ανάλογα\nμε προκαθορισμένα όρια και είναι δυνατό να ελεγχθεί μέσω wifi ώστε να έχουμε συνεχή καταγραφή των τιμών.\nΔεν ξέρω αν είναι καλύτερα να εγκαταστήσω μία αντίσταση ή αφυγραντήρα και σίγουρα θα χρειαστεί και\nκάποιος εξαερισμός αν δω ότι το καλοκαίρι έχω υψηλές θερμοκρασίες.\nΤο όνομα του παρατηρητηρίου είναι εμπνευσμένο από την κουκουβάγια που μου κάνει παρέα τα\nπερισσότερα βράδια που φωτογραφίζω.\nΣτην πορεία της κατασκευής θα ανεβάσω και νέες φωτογραφίες.\nΟνοματεπώνυμο: Κωνσταντίνος Παπαγεωργίου\nΠολύ ωραίο! Θα μου χρειαστεί σίγουρα το καλοκαίρι.. για εκεί πάω και εγώ μιας και είναι μεγάλη η απόσταση που στήνω από το σπίτι.\nΓειά στα χέρια σου! Με το καλό να ολοκληρωθεί και να το χαρείς!\nΟνοματεπώνυμο: Στάθης Μπρούμας\nΦίλε μου καλησπέρα και καλορίζικο το παρατηρητήριο.\nΈχοντας φτιάξει κάτι αντίστοιχο στην δική μου ταράτσα μπορώ να σου πω κάποια από τα προβλήματα που συνάντησα και εγώ μετά το πέρας των αρχικών εργασιών.\nΑς ξεκινήσω από τις διαστάσεις. Το 1.20x1.20 για πλάτος/μήκος είναι οριακό για τηλεσκόπιο διοπτρικό έως 1000mm εστιακή γιατί θα χρειαστείς ακόμα περιθώριο για αντάπτορες, τροχό, reducer, κάμερα. Αν έχεις πιο μικρό τηλεσκόπιο δεν θα έχεις πρόβλημα αλλά σκέψου και το μέλλον.\nΑν το τηλεσκόπιο σου δεν ξεπερνάει τους πλαινούς τοίχους στο ύψος, μπορεί στο μάτι να σου φαίνεται οκ, αλλά καθώς το βράδυ θα γυρνάει και ειδικά στην περίπτωση που ξεκινάει να δύει ο στόχος θα βρίσκεται σε θέσεις που θα βαράς τον απέναντι τοίχο καθώς ο στόχος θα κατεβαίνει. Στην ανατολή του στόχου δεν έχεις πρόβλημα. Αυτό θα είναι πρόβλημα περισσότερο σε στόχους που δεν είναι κοντά στο ζενίθ αλλά πιο χαμηλά.\nΤο ύψος της κατασκευής σου δεν είναι αρκετό. Ίσως να βρίσκει η οροφή πάνω στο τηλεσκόπιο ακόμα και όταν θα το έχεις παρκαρισμένο σε θέση παράλληλη με το έδαφος. Το λέω αυτό από τις φωτογραφίες που είδα τον πυλώνα σου. Πρόβλημα για να δεις πολικό λογικά δεν θα έχεις από το ύψος του τοίχου. Φρόντισε η πόρτα που θα ανοίγει να είναι προς τον Βορρά για να έχεις εναλλακτική σε περίπτωση που βρίσκει. Η πολική διόπτρα είναι πολύ πιο χαμηλά από αυτό που βλέπει το τηλεσκόπιό σου στο home position.\nΘα πρέπει να το κλείσεις με κάποιο τρόπο από την κάτω πλευρά ώστε να μην έχεις κενά η ανοίγματα. Δεν είναι τόσο η υγρασία όσο και ο αέρας που μεταφέρει και σκόνη. Η σκόνη πάει παντού. Εγώ στην οροφή γύρω γύρω από την μέσα πλευρά έχω βάλει πλαστικές τρίχες σαν αυτές που έχουν οι σκούπες έτσι ώστε και να μπορεί η οροφή να μετακινείται αλλά και να περιορίσω την σκόνη. Αν το κλείσεις καλά γύρω γύρω δεν θα έχεις πρόβλημα με την υγρασία ούτε με τα νερά να μπαίνουν μέσα όταν βρέχει. Επειδή το ξύλο είναι καλός αγωγός της θερμότητας το καλοκαίρι θα έχεις αρκετή ζέστη μέσα. Η λύση είναι να το επενδύσεις εσωτερικά με φενιζόλ (dow) τουλάχιστον 5cm και στους τοίχους και στην οροφή. Η περισσότερη θερμότητα έρχεται από την οροφή αλλά και από την πλάκα. Αν μπορείς βάλε εξωτερικά φενιζόλ και ένα ασφαλτόπανο στην οροφή και βάψε την άσπρη. Έχει μεγάλη διαφορά αν το κάνεις έτσι.\nΥπολόγισε πως θα χρειαστείς και λίγο χώρο για να τοποθετήσεις υπολογιστή, καλώδια, πρίζες κλπ καθώς και κάπου για να κάθεσαι. Δεν είναι και πολύ βολικό να μένεις όρθιος σε τόσο μικρό χώρο.\nΓια την στατικότητα της κατασκευής σου ίσως χρειαστεί να τοποθετήσεις κολώνες στις γωνίες καί ίσως ένα μεταλλικό πλαίσιο στο έδαφος για στήριξη. Δεν ξέρω πόσο στιβαρές είναι οι 18mm σανίδες κόντρα πλακέ. Αν δεις πως αντέχει ίσως να μην χρειάζεται.\nΣτείλε μου ένα pm με τα στοιχεία επικοινωνίας σου αν θες κάποια βοήθεια η να κουβεντιάσουμε κάποια απορία σου.\n...από την μία και όχι τελείως χάλια\nουρανό από την άλλη,...\nΣε ζηλεύω αφάνταστα! Έχω ταράτσα δική μου, ουρανό δεν έχω!\nΣυγχαρητήρια για τη κατασκευή. Καταπληκτική ιδέα!\nΕυχαριστώ για τις πληροφορίες, δεν έχω σκόπο να είμαι στο δωμάτιο μαζί με το τηλεσκόπιο, θα το χειρίζομαι με απομακρυσμένη σύνδεση. Με βάση τους υπολογισμού μου δεν έχω πρόβλημα χώρου\nκαι το τηλεσκόπιο θα έχει αρκετό χώρο. Τώρα στην πράξη θα δείξει. Η κατασκευή είναι πολύ στιβαρή\nκαι δεν χρειάζεται κολώνες ,την σηκώσαμε και στον αέρα χωρίς πρόβλημα στρεβλώσεων.Τα βουρτσάκια στα σημεία επαφής με την οροφή είναι στο πρόγραμμα\nΦίλε συγχαρητήρια. Σου εύχομαι να το ευχαριστηθείς.\nΟνοματεπώνυμο: Νίκος Γραμματικός\nΑφού πω και εγώ ότι σε ζηλεύω να προσθέσω πως για τρύπες με τρυπάνι σε ταράτσα καλό είναι να μπαίνει στην τρύπα πριν το στριφωνι μονωτικό (σαλάμι). Αν δεν έχει μπει καλό είναι αν εκτεθεί ποτέ στη βροχή να κάνεις ένα βουναλακι σε κάθε τρύπα από αυτό το υλικό ώστε να μην λιμνάζουν νερά\nΔημοσιεύτηκε Φεβρουάριος 14, 2020\nουρανό από την άλλη, αποφάσισα να φτιάξω ένα κουτί-παρατηρητήριο\nΜετά από αρκετά χρόνια ενασχόλησης, ένα παρατηρητήριο γίνεται απαραίτητο. Όντως χρειάζονται και τα δύο που αναφέρεις. Εγώ δυστυχώς έχω μόνο καλούτσικο ουρανό και όχι ιδιόκτητη ταράτσα και έτσι την πάτησα…….\nΣου εύχομαι να το ευχαριστηθείς…..\nΑπό: Παλλήνη - Κύμη Εύβοιας - Περδικάκι Αιτωλοακαρνανίας\nΟνοματεπώνυμο: Σκούνας Γεώργιος\nΣυγχαρητήρια για την κατασκευή.\nΕίμαι σίγουρος ότι το τελικό αποτέλεσμα θα είναι τέλειο, και ότι μικρό ατέλειες προκύψουν, θα τις διορθώσεις.\nΣτα εγκαίνια θα είμαστε παρόντες, αν μπορέσουμε και νωρίτερα.\nΟνοματεπώνυμο: ΓΙΑΝΝΗΣ ΣΑΡΑΙΛΙΔΗΣ\nΜπραβω φιλε πιστευω πως ειναι απαρετητο θα ευχαριστηθεις φοτωγραφηση\nεχω φτιαξει και εγω ενα αλλα δεν εχω βρει ακομα ονομα\nΔημοσιεύτηκε Φεβρουάριος 15, 2020\nΩραία κατασκευή, με τα νερά πως τα κατάφερες στον θόλο;\nΔημοσιεύτηκε Μάρτιος 2, 2020\nΟι εργασίες συνεχίστηκαν. Τοποθετήθηκε το pier με ειδική ρητίνη. Μπήκε το ποτήρι και όλα αλφαδιάστηκαν .Ρυθμίστηκε η οροφή η οποία ανοίγει πολύ ομαλά.Τοποθετήθηκαν βουρτσάκια για ελαχιστοποίηση της σκόνης Τοποθετήθηκε η βάση και το τηλεσκόπιο μαζί με όλη την καλωδίωση του και ζυγίστηκε. Ρυθμίστηκαν οι θέσεις για parking στο πλάι ώστε να κλείνει η οροφή αλλά και home position ώστε να μπορεί να αφαιρεθεί από την βάση.Η εγκατάσταση δουλεύει άψογα. Είμαι πολύ ευχαριστημένος από το mini Pc της beelink το οποίο πάει σφαίρα και με 4xusb3 λύνει πολλά προβλήματα. Αυτό που μένει είναι να οριστικοποιηθεί και η ηλεκτρολογική εγκατάσταση (μικρό πινακάκι, ups, φωτισμός). Σε δεύτερη φάση πρέπει να γίνουν κάποιες κατασκευές arduino για έλεγχο θερμοκρασίας και υγρασίας σε συνδυασμό με αερόθερμο και ανεμιστήρες. Με τις πρώτες δοκιμές που έχω κάνει αυτό που έχω να πω είναι ότι είναι πάρα πολύ βολικό να σύρεις μια οροφή και να πατάς ένα διακόπτη και να είσαι έτοιμος να ξεκινήσεις να φωτογραφίζεις. Επίσης η οδήγηση πολύ πιο σταθερή και δεν επηρεάζεται από τις κινήσεις μου στην ταράτσα πράγμα που παρατηρούσα με το τρίποδο αλλά και από τον άνεμο. Θα ανεβάσω και updates όταν θα προχωρήσουν οι αυτοματισμοί. Αν κάποιος σκέφτεται να κάνει κάτι αντίστοιχο χαρά μου να βοηθήσω.\nΜπράβο μάστορα. Να το ευχαριστηθείς με καθαρούς ουρανους!!\nΟνοματεπώνυμο: Γιώργος Τζεβελέκος\nΩραια πραγματάκια γινονται στην γειτονια μας ..\nΔημοσιεύτηκε Μάρτιος 4, 2020\nΚαταπληκτική κατασκευή, ζηλευτή και με πάθος φτιαγμένη! Υπέροχο, να το χαρείς στο έπακρο.\nΔημοσιεύτηκε Μάρτιος 5, 2020\n11 μήνες αργότερα...\nΔημοσιεύτηκε Φεβρουάριος 28, 2021\nΑποφάσισα να κάνω κάποιες αλλαγές στο owl observatory και επειδή ίσως κάποιες από αυτές να είναι χρήσιμες και σε άλλους σκέφτηκα να τις μοιραστώ μαζί σας. Αρχικά θα βγάλω το TSapo65Q και θα βάλω στην θέση του το Redcat 51 το οποίο προοριζόταν για travel setup. O sars cov 2 όμως είχε άλλα σχέδια και επειδή βλέπω να αργεί ο καιρός που θα μπορέσουμε να βγούμε για εξορμήσεις σκέφτηκα να του δώσω λίγο χρόνο. Αυτό όμως προυποθέτει κάποιες τροποποιήσεις που πρέπει να κάνω. Αυτό θα γίνει σταδιακά και θα ανεβάσω σχέδια ώστε αν κάποιος χρησιμοποιεί παρόμοιο εξοπλισμό να επωφεληθεί.\nΣχεδιασμός και κατασκευή βάσης για το Pegasus powerbox micro ώστε να μπορεί να τοποθετηθεί στην θέση για finder scope του Redcat. Θα χρειαστεί ελάχιστο λιμάρισμα εκεί που βγαίνει το 1ο 12V outpout και εκτός από τις εκτυπώσεις , 2 βιδάκια Μ2.5 για να ασφαλιστεί το micro στην "αράχνη" και ένα Μ5 για να βιδώσουμε το σύστημα extender+holder στο mini dovetail.\nΑρχεια stl για τον 3Dprinter\nΒαση και extender για να μην βρίσκουν τα βιδάκια.\nΕπίσης χρειαζόμουν ένα flat box. Οπότε αγόρασα το παρακάτω EL panel μαζί με τον πιο απλό inverter ο οποίος δουλεύει με μία απλή μπαταρία ΑΑΑ και δίνει πολύ χαμηλή φωτεινότητα. Σε δεύτερη φάση θα φτιάξω δικό μου κύκλωμα για να ντιμάρω το EL panel μέσα από το SGpro αλλά νομίζω για την ώρα θα μου είναι αρκετό.\nΤο μέρος που πιάνεται στο τηλεσκόπιο τυπώνεται με support και χρησιμοποιούμε μετά το support για να πατήσει ομοιόμορφα το el panel. Θα χρειαστούμε επίσης 4 βίδες nylon Μ2.5 μαζί με τα παξιμάδια τους. Το mini inverter μένει στην θέση του με ταινία διπλής όψης. Εσωτερικά στον κύλινδρο έχω τοποθετήσει αυτοκόλλητο μαύρο "χνουδωτό" χαρτί το οποιο μου είχε περισσέψει από flocking στo αρχαίο μου παιδικό νευτώνιο το οποιο είχα βρει από το πλαίσιο. Δεν είναι απαραίτητο αλλά κάνει πιο ομαλή την εφαρμογή στο τηλεσκόπιο.\nΣε 2η φάση θα γίνει κατασκευή ώστε να μετατραπέι με servo σε αυτόματα καπάκι με άνοιγμα και κλείσιμο ,αλλά ένα βήμα την φορά.\nFlat panel .stl για τον 3D printer\nΤελευταία προσθήκη για σήμερα, μία mini wifi camera για να παρακολουθώ τι γίνεται, ειδικά κοντά στο meridian που πάντα υπάρχει άγχος, αλλά και γιατί έχω μεγάλη παρέα από κουκουβάγιες, εξού και το όνομα του παρατηρίου. Η καμερίτσα είναι η παρακάτω\nκαι έχει δυνατότητα για λήψη και διαβίβαση ήχου (ξουτ φύγε παλιοκουκουβάγια) αλλά και παίρνει micro sd κάρτα για αποθήκευση video.\nΟι καθαροί ουρανοί μας λείπουν για την ώρα.\nΔημοσιεύτηκε Μάρτιος 1, 2021\nΛόγο έλλειψης χρόνου πλέον δε μπορώ να βάζω βγάζω συνέχεια τον εξοπλισμό μου.Αν τον είχα κάπου μόνιμα θα ασχολιόμουν πολύ περισσότερο. Οπότε ήρθε η ώρα να φτιάξω το δικό μου αστεροσκοπείο που τόσα χρόνια όλο το αναβάλω. Δεν έχω και το καλύτερο ουρανό.Όπως θα δείτε η δύση είναι χάλια.Στα υπόλοιπα σημεία κάτι γίνεται\nΑυτό που με προβληματίζει όσες φορές το έχω σκεφτεί και με κάνει να διστάζω είναι κατα πόσο οι τρύπες που θα κάνω στη ταράτσα θα μου δημιουργήσουν προβλήματα υγρασίας. Πόσα εκατοστά τρύπησες;\nΟ δεύτερος προβληματισμός μου είναι πως δε θέλω να δημιουργήσω άλλα βάσανα βάζοντας τον ευατό μου συνεχώς σε σκέψεις αν ο εξοπλισμός είναι οκ απο θέμα υγρασίας με βροχές κτλ και ζέστης το καλοκαίρι.\nΔε θέλω να μπω στη διαδικασία εξαερισμών θέρμανσης ακόμα και με αυτοματισμούς\nΠεριμένω τις απόψεις σου μιας και το έχεις κάμποσο διάστημα!!!\nΝα είσαι καλά να το χαίρεσαι και καλές παρατηρήσεις!!!\n(Υ.Γ Η εκκλησία που βλέπω είναι η Παναγιά γιάτρισσα; )\nΓια να τα πάρουμε με την σειρά. Είναι απίστευτα βολικό να είναι ο εξοπλισμός έτοιμος. Όσον αφορά στην ταράτσα και το τρύπημα. Εμένα η ταράτσα μου έχει πλακάκι, δέκα εκατοστά dow, τσιμεντοκονία. Εγώ τρύπησα μέχρι να φτάσω στην πλάκα και χρησιμοποίησα ειδικό υλικό το οποίο μπαίνει στις τρύπες και κάνει 2 πράγματα, πρώτον μονώνει τέλεια τις τρύπες ώστε να μην μπορεί να περάσει υγρασία και δεύτερον κρατάει τις ντίζες στην θέση τους απίστευτα δυνατά. Αυτό το υλικό χρησιμοποιείται ακόμα και για ιστούς κεραιών και είναι πάρα πολύ καλό. Απλά πρέπει να μεινει 24ώρες αν θυμάμαι καλά μετά την τοποθέτηση για να πιάσει. Λόγω του dow, όταν έστηνα και περπατούσα έβλεπα μεταβολές στην οδήγηση, τώρα που έχει πιάσει στην πλάκα δεν καταλαβαίνει τίποτα και βελτιώθηκε και η οδήγηση. Επίσης με επηρεάζει πολύ λιγότερο και ο αέρας. Έχω έναν sonoff διακόπτη μέσα με μετρητή υγρασίας και θερμοκρασίας ο οποίος μπήκε ώστε να φτιάξω κύκλωμα με ανεμιστήρα ή θερμαντικό. Παρακολουθώντας όμως είδα ότι δεν είναι απαραίτητο. Το έχω φτιάξει με κοντραπλακε θαλάσσης και το έχω περάσει με βερνίκι. Ο εξοπλισμός είναι σε άριστη κατάσταση αυτό που θα μπορούσε να γίνει ,αν και δεν το βλέπω για την ώρα να χρειάζεται, θα μπορούσε να μπει ένας μικρός αφυγραντήρας για να μπαίνει σε λειτουργία νύκτες με μεγάλη υγρασία αφού κλείσει το καπάκι. Μέχρι τώρα δεν έχει μπει ούτε μία σταγόνα νερό και έχει περάσει αρκετές δύσκολες καταιγίδες ακόμα και με πολύ βροχή και αέρα ταυτόχρονα.\nΗ εκκλησία είναι η Παναγία η Γιάτρισσα, ευχαριστώ για τις ευχές, σε ότι χρειαστείς , χαρά μου να βοηθιήσω.\nΣε ευχαριστώ για την απάντησή σου\nΕίχες αρκετό βάθος εσύ.Εγώ έχω μόνωση η οποία δε ξέρω τι πάχος έχει.Θα ρωτήσω να μάθω όμως.Όταν έφτασες στη πλάκα πόσο ακόμα κατέβηκες;\nΑρκετά ενθαρρυντικό το ότι δεν έχεις αντιμετωπίσει πρόβλημα με νερά και ζέστη\nΠοτήρι για τη βάση που μπορώ να βρω;\nΤη σωλήνα στήριξης την έφτιαξες εσύ ή τη πήρες έτοιμη;\nκαι τευλευταία ερώτηση προς το παρόν\nΜε τι τρόπο κάνεις απομακρυσμένο έλεγχο του τηλεσκοπίου;Μέσω wifi η κάτι άλλο; Πόση απόσταση έχεις απο το τηλεσκόπιο ;\nΑπέχουμε μερικά τετράγωνα\nΙάκωβε επιβάλεται καφεδάκι επιτόπιο στο παρατηρητήριο, με όλα τα απαραίτητα μέτρα προστασίας λόγω covid και θα σου λυθούν όλες οι απορίες. Του άλλαξα το φώτα, δες το τρυπάνι στην φωτογραφία, ο μάστορας είναι ο Δαμίγος, σίγουρα τον ξέρεις. Το ποτήρι μου το έδωσε φίλος που πήγε από heq5 σε εξάρα και το είχε φτιάξει σε μηχανουργείο. Το pier το σχεδίασα εγώ και μου το έτιαξε ο Γελαδάκης. Εγώ το έβαψα μόνο. Πάνω στο τηλεσκόπιο υπάρχει miniPc το οποίο επικοινωνεί με το wifi του σπιτιού, έχω βάλει ένα wifi extender στο δώμα. Από εκεί και πέρα με team viewer ή nomachine το χειρίζομαι από οπουδήποτε.\nΔε μένω μόνιμα εκεί αλλά έρχομαι κατά διαστήματα.Λόγω covid τώρα έχω καιρό.Με τη πρώτη ευκαιρία όμως (εννοείται με όλα τα μέσα προστασίας) θα βρεθούμε\nΑν χρειαστώ κάτι θα σε ζαλίσω λίγο ακόμα αν δε σε πειράζει...


Προκαταβολικός “κόφτης” δεδουλευμένων στο “Αττικόν” VIRUS 20/05/16\nΔημοσιεύτηκε στις Παρασκευή, 20 Μαΐου 2016 05:48\nΜπορεί ο «κόφτης» να μην έχει ενεργοποιηθεί σε κεντρικό επίπεδο, αλλά στην πραγματική ζωή οι περικοπές εφαρμόζονται καθημερινά.\nΗ παύση πληρωμών στο ΓΠΝ «Αττικόν» από τον περασμένο Ιανουάριο είναι χαρακτηριστική. Οι επικουρικοί νοσηλευτές, αν κι εργάζονται αγόγγυστα νυχθημερόν για να κρατήσουν όρθιο το σύστημα, δεν πληρώνονται νυχτερινές βάρδιες και αργίες, με το επιχείρημα ότι η παράταση της σύμβασης που θεσμοθέτησε το Υπουργείο Υγείας είναι παράνομη! Ειδικότερα, η πάρεδρος υποστηρίζει ότι εφόσον κάποιος επικουρικός νοσηλευτής ανανεώσει τη σύμβασή του για πάνω από 24 μήνες, μετά θα μπορεί να διεκδικήσει θέση ΙΔΑΧ, δηλαδή η σύμβασή του να γίνει αορίστου χρόνου. Κατά συνέπεια, αρνείται να υπογράψει για την έγκριση της μισθοδοσίας τους.\n«Ποινικοποιεί προκαταβολικά τον κίνδυνο η εργασιακή σχέση να γίνει αορίστου χρόνου και ενεργοποιεί τη «λαιμητόμο» των περικοπών. Υπερβάλλων ζήλος; Νομικίστικη υπερβολή; Δεν νομίζουμε. Απλώς η λογική του «μισθολογικού κόστους» και να κόψουμε από όπου μπορούμε είναι πλέον γενικός νόμος του κράτους και όλης της δημόσιας διοίκησης» σχολιάζει το Σωματείο Εργαζομένων στο ΓΠΝ «Αττικόν». Τις ανησυχίες των εργαζομένων εντείνει, στο μεταξύ, η σιωπή της Αριστοτέλους επί του θέματος, καθώς παρά τις οχλήσεις που έχει δεχθεί δεν έχει απαντήσει εγγράφως παρά μόνο έχει διαβεβαιώσει προφορικά δια στόματος του Γενικού Γραμματέα ότι «το θέμα θα λυθεί». «To υπουργείο καλύπτει την ενέργεια της συγκεκριμένης επιτρόπου; Οι νόμοι που ψηφίζει είναι για τα μάτια του κόσμου ή μήπως εφαρμόζονται επιλεκτικά;» αναρωτιέται το Σωματείο Εργαζομένων στο νοσηλευτικό ίδρυμα.\nΑντιδρώντας στην αυθαίρετη παρακράτηση των δεδουλευμένων τους, οι 15 επικουρικοί νοσηλευτές του Αττικού Νοσοκομείου προχώρησαν πρόσφατα σε επίσχεση εργασίας.\nΤην ίδια ώρα, 50 εργαζόμενοι με κοινωφελή προγράμματα εκδιώκονται από το νοσηλευτικό ίδρυμα, καθώς η Πολιτεία αρνείται να ανανεώσει την πολύτιμη υπηρεσία τους και ουσιαστικά τους απολύει. Στο μεταξύ, από τις χιλιάδες προσλήψεις που εξαγγέλλονται διαρκώς στο Αττικό, δεν έχουν φτάσει παρά 3 εργαζόμενοι, υποστηρίζει με το Σωματείο, καταγγέλλοντας ταυτόχρονα τη συνέχιση της πρακτικής των ρουσφετολογικών αποσπάσεων, ενώ το προσωπικό στενάζει.


Κινεζικά πολεμικά στα "κίτρινα Ίμια" - OnAlert.gr\n08.12.2013 | 07:28\nΤρία πλοία της κινεζικής ακτοφυλακής εισήλθαν το πρωί της Κυριακής στα χωρικά ύδατα που περιβάλλουν τα διαφιλονικούμενα από την Κίνα και την Ιαπωνία νησιά Σενκάκου/Ντιαογιού στην Ανατολική Θάλασσα της Κίνας. Τα τρία σκάφη εισήλθαν στα χωρικά ύδατα των νησιών στις 9:00 π.μ τοπική ώρα (00:O0 GMT) ανακοίνωσε η ιαπωνική ακτοφυλακή. Το συγκεκριμένο νησιωτικό σύμπλεγμα ελέγχεται από την Ιαπωνία, αλλά διεκδικείται από την Κίνα που αποκαλεί τα νησιά Ντιαογιού.\nΑυτή είναι η πρώτη «εισβολή» της Κίνας στο συγκεκριμένο πεδίο από τη στιγμή που το Πεκίνο κήρυξε την ζώνη αναγνώρισης πτήσεων σε αυτή την περιοχή της Ανατολικής Θάλασσας της Κίνας που καλύπτει τον εναέριο χώρο των νησιών Σενκάκου/Ντιαογιού. Οι ιαπωνικές αρχές είχαν ήδη χαρακτηρίσει τις επαναλαμβανόμενες κινεζικές κινήσεις στα χωρικά ύδατα των διαφιλονικούμενων νησιών απειλή που δημιουργεί μια « γκρίζα ζώνη » μεταξύ της «ειρήνης και των καταστάσεων έκτακτης ανάγκης». Για πάνω από ένα χρόνο, οι σινο - ιαπωνικές σχέσεις βρίσκονται στα χαμηλότερα επίπεδα λόγω της εδαφικής διαφοράς τους. Τον Σεπτέμβριο του 2012, η Ιαπωνία εθνικοποίησε τρία από τα πέντε κύρια νησιά του αρχιπελάγους, πυροδοτώντας μια εβδομάδα αντι – ιαπωνικών εκδηλώσεων, σε διάφορες πόλεις της Κίνας.


Ηλεία: Άστατος ο καιρός με πιθανότητα βροχής - Ηλεία Live!\nΗλεία: Άστατος ο καιρός με πιθανότητα βροχής\nΆστατος προβλέπεται ο καιρός στην Ηλεία σήμερα, ιδίως μετά το μεσημέρι. Σύμφωνα με τους προγνωστικούς χάρτες του Meteo.gr η θερμοκρασία θα κυμανθεί στους 26οC. Η μέρα θα ξεκινήσει ηλιόλουστα, όμως μετά το μεσημέρι προβλέπεται να αναπτυχθούν νεφώσεις που κυρίως στα ορεινά θα δώσουν καταιγίδες, ενώ βροχοπτώσεις είναι πιθανό να σημειωθούν και στα πεδινά της κεντρικής και νότιας Ηλείας. Σχεδόν μέτριοι άνεμοι ανατολικών κυρίως διευθύνσεων θα πνέουν στο Ιόνιο.


Detox: Δέκα τρόποι να απαλλαγείτε από τις τοξίνες σε δυο εβδομάδες. – Week News Hagen\nDetox: Δέκα τρόποι να απαλλαγείτε από τις τοξίνες σε δυο εβδομάδες.\nΤετάρτη, 3 Ιουνίου 2020, 9:19\nΞέρετε πώς να απαλλαγείτε από όλες τις τοξίνες που γεμίζει ο οργανισμός σας από διάφορες κακές συνήθειες που αφορούν την διατροφή και τον συνολικό τρόπο τρόπο ζωής; Οι ειδικοί εξηγούν ότι η αποτοξίνωση δεν σημαίνει αποκλειστική διατροφή με νερόβραστα λαχανικά και πλήρη απουσία πρωτεϊνών από τη διατροφή μας. Άλλωστε κάτι τέτοιο θα μας αποδυναμώσει και θα μας ωθήσει τελικά στην κατανάλωση θερμιδογόνων τροφίμων.\nΤο μυστικό είναι να εστιάσουμε στα λαχανικά και τα φρούτα καθώς και σε τρόπους μαγειρέματος όπως ο ατμός ή το μαγείρεμα στο γουόκ, όπου τα τρόφιμα παρασκευάζονται γρήγορα χωρίς την προσθήκη πολλών λιπαρών, κρατώντας τα θρεπτικά συστατικά τους και τη γεύση τους, ώστε να μην είναι απαραίτητη η προσθήκη αλατιού και καρυκευμάτων παρά μόνο αρωματικών βοτάνων.\nΗ αποτοξίνωση που κάνουμε μέσω της διατροφής μας, ουσιαστικά βοηθά τον οργανισμό να πραγματοποιήσει τη δική του φυσική αποτοξίνωση.\nΟι κανόνες της αποτοξίνωσης


Δυσανεξία στη Λακτόζη - Δέσποινα Α. Μπαστάκη\nΔυσανεξία στη λακτόζη οναμάζουμε την ατελή πέψη της λακτόζης, δηλαδή του σακχάρου που περιέχεται στο γάλα, λόγω έλλειψης του ενζύμου λακτάση, το οποίο παράγεται στο πάνω τμήμα των κυττάρων του εντέρου.\nΗ λακτόζη που δεν διασπάται στα παραπάνω σάκχαρα, δεν απορροφάται από το λεπτό έντερο και περνά στο παχύ έντερο, όπου έρχεται σε επαφή με τη μικροβιακή χλωρίδα του. Το αποτέλεσμα είναι η πρόκληση ζυμώσεων και η παραγωγή αερίων (διοξειδίου του άνθρακα και αερίων υδρογόνου), που προκαλούν διάταση του αυλού του εντέρου, η οποία επιφέρει κοιλιακό άλγος, «φούσκωμα» και αέρια στο παιδί. Επιπλέον, οι ζυμώσεις έχουν ως αποτέλεσμα την προσέλκυση νερού στον αυλό του εντέρου και ενδεχομένως, την πρόκληση διαρροιών.\nΗ δυσανεξία στη λακτόζη ονομάζεται πρωτοπαθής (συγγενής αλακτασία και όψιμα εκδηλούμενη), όταν είναι κληρονομούμενη νόσος και δευτεροπαθής, όταν είναι επιπλοκή άλλων νοσημάτων (γαστρεντερίτιδα, κοιλιοκάκη, ΙΦΝΕ).\nΗ δυσανεξία στη λακτόζη εκδηλώνεται κυρίως με:\nΑν πιστεύετε ότι το παιδί σας έχει δυσανεξία στη λακτόζη, απευθυνθείτε στον παιδογαστρεντερολόγο!\nΈχετε υπ’ όψη σας ότι πολλά νοσήματα του πεπτικού συστήματος μπορούν να συνδυάζονται με κοιλιακό πόνο και διάρροιες. Το ιστορικό, η κλινική εξέταση και ο εργαστηριακός έλεγχος θα βοηθήσουν να γίνει σωστή διάγνωση.\nΗ θεραπεία εξαρτάται από την αιτία της έλλειψης. Η συγγενής αλακτασία, αν και πολύ σπάνια, είναι επείγουσα ιατρική κατάσταση και χρήζει άμεσης ειδικής αντιμετώπισης.\nΓια την όψιμα εκδηλούμενη δυσανεξία στη λακτόζη (έναρξη συμπτωμάτων μετά τα 2-3 έτη ζωής), θεραπευτικά χορηγούνται ειδικά γάλατα με λιγότερη λακτόζη. Η χορήγηση γάλατος που έχει υποστεί επεξεργασία αφαίρεσης ποσοστού 70% της λακτόζης, σε ποσότητα γίνεται καλά ανεκτή από τον οργανισμό. Εναλλακτικά, η χορήγηση κίτρινου τυριού ή γιαουρτιού, σε ποσότητες που είναι καλά ανεκτές και με τον ισομερή καταμερισμό των γαλακτοκομικών κατά τη διάρκεια της ημέρας, μπορεί να δοκιμαστεί.


Στήλη: "Μουσική από Κούνια" #017 | CLASSICAL RADIO | Top Stories\nΠέμπτη, 9 Ιουλίου 2020 1:01 CET | 2:01 GRT\nΘα μπορούσε άραγε, να μετρήσει κανείς την ευφυΐα του συνθέτη; Και όμως! Όσο παράξενο και αν φαίνεται, υπήρξαν ψυχολόγοι που ήθελαν να μετρήσουν τον δείκτη ευφυΐας κάποιων συνθετών. Αν και οι συνθέτες αυτοί έχουν πεθάνει εδώ και πάρα πολλά χρόνια, οι επιστήμονες βασίστηκαν σε οποιουδήποτε είδους αναφορά στην παιδική ηλικία του καθενός, και σε όλα τα βιογραφικά τους στοιχεία. Έτσι λοιπόν, μια μελέτη κατατάσσει τον Mozart και τον Mendelssohn, στην πιο υψηλή κατηγορία νοημοσύνης, δίνοντας τους 155 βαθμούς για το IQ τους! Στον Haendel 145, στον Beethoven 135, στον Bach 125, στον Haydn 120, και στον Gluck 110! ! Πρέπει φυσικά να αναφέρω, ότι δεν είναι λίγες οι φορές που οι μελέτες αυτές, έχουν διακωμωδηθεί. Δεν είναι ποτέ δυνατόν να πιστέψει κανείς την …επίδοση με 125 μόλις βαθμούς στον Bach! Εν τούτοις, μεταξύ όλων αυτών των μελετών, υπάρχει μία ομοιογένεια στα αποτελέσματα.\nΔεν είναι λίγοι οι ειδικοί επιστήμονες που έχουν ασχοληθεί με την προσωπικότητα των μουσικών. Πολλές είναι και οι μελέτες που έχουν κάνει, σχετικά με την προσωπικότητα των συνθετών. Γενικά, θα μπορούσε κανείς να πει πως, τα βασικά χαρακτηριστικά της προσωπικότητας των συνθετών, μοιάζουν κατά πολύ με αυτά των δημιουργικών ατόμων. Δείχνουν έντονη ανεξαρτησία, από κάθε άποψη, δείχνουν επίσης ότι έχουν την τάση να μένουν απομονωμένοι, και να είναι κοινωνικά, μάλλον επιφυλακτικοί. Μοιάζει επίσης να αποφεύγουν τις ομαδικές δραστηριότητες, και να έχουν μάλλον λίγους, καλούς φίλους. Είναι επίσης πολύ συναισθηματικά άτομα. Τα αποτελέσματα μίας έρευνας που έγινε για να εντοπίσει τις σχέσεις συναισθήματος με τις μουσικές τους συνθέσεις, έδειξε ότι έργα που είχαν συνθέσει σε περιόδους όπου μια γέννηση, η ένας θάνατος συνέβαινε στο άμεσο περιβάλλον τους, ήταν σαφώς επηρεασμένες!\nΕάν υπάρχει ένα βασικό, κοινό χαρακτηριστικό πολλές φορές, αυτό είναι ο ευερέθιστος χαρακτήρας. Ο Bach, όταν θύμωνε, πέταγε την περούκα του στους μουσικούς. Ο Handel, λέγεται ότι μία μέρα θυμωμένος πέταξε από την σκηνή ένα τύμπανο. Ο Beethoven, σε ένα εστιατόριο έριξε θυμωμένος το φαγητό του, που του είχε φανεί άνοστο, στον σερβιτόρο. Ακόμη και ο ευγενής Chopin, έσπασε μία μέρα μία καρέκλα, αντιδρώντας στο κακό παίξιμο ενός μαθητή του!\nΑς τελειώσω εδώ, διότι αγαπητέ αναγνώστη ίσως να παρατηρείς και χαρακτηριστικά δασκάλων σε τούτη την συμπεριφορά!


Κόροιβος: Πάει για deal με Κύπρο και Χρίστο Στυλιανίδη - Ilia.news\nΚόροιβος: Πάει για deal με Κύπρο και Χρίστο Στυλιανίδη\nΟ Χρίστος Στυλιανίδης, πρόσφατα προπονητής της κορυφαίας δύναμης του γυναικείου μπάσκετ της Κύπρου, του Κεραυνού, φέρεται σύμφωνα με πληροφορίες να απασχολεί τον Κόροιβο, προκειμένου να του αναθέσει την τεχνική ηγεσία της ομάδας.\nΟ Χρίστος Στυλιανίδης, θεωρείτο ένας από τους πιο ταλαντούχους παίκτες στην Κύπρο.\nΣτις 30 Ιανουαρίου του 1988, πέτυχε 127 πόντους σε παιχνίδι της ΕΝΑΔ κόντρα στην ΑΕΚ Καθολικής, ενώ την επόμενη σεζόν νίκησε τη Ζαλγκίρις Κάουνας στην Κύπρο αγωνιζόμενος για σαράντα λεπτά. Τότε του κόλλησαν το προσωνύμιο “Γκάλης της Κύπρου”.\nΑργότερα ως προπονητής, πέρασε και από την κυπριακή εθνική ανδρών, μεταξύ άλλων ομάδων που πέρασε.\nΕπενδυτές από Κύπρο\nΜάλιστα το κυπριακό στοιχείο μπορεί να είναι έντονο στον Κόροιβο, καθώς εκτός από προπονητή, θα έχουμε και επενδυτές στην Ηλεία από την Κύπρο, οι οποίοι σύμφωνα με το basketa.gr, συζητούν χορηγία στον Κόροιβο. Οι συγκεκριμένοι επενδυτές θα κατασκευάσουν ξενοδοχείο στην περιοχή μας.\nΠροηγούμενο άρθροΤριπλή ενίσχυση για τον Αλφειό-Οκτώ ανανεώσεις


«He-M-N-OiD»: Ο Μιχάλης μας ξεναγεί στη human πλευρά της μόδας , #City Spot - Shopping & Style - αθηνόραμα\n«He-M-N-OiD»: Ο Μιχάλης μας ξεναγεί στη human πλευρά της μόδας 0\nΑπό Κατερίνα Μανωλαράκη - 15/10/2020\nΣτο κέντρο της Αθήνας, στη γειτονιά του Ψυρρή, έχει αρχίσει να δημιουργείται μια κυψέλη νέων σχεδιαστών. Στη στοά Παλλάδος, ακριβώς πάνω στη κεντρική πλατεία, λειτουργούν πλέον μικρά καταστήματα, που το κάθε ένα αποτελεί μια ξεχωριστή πρόταση και φιλοξενεί μια δημιουργική ιστορία (θα σας παρουσιάσουμε το κάθε ένα τους ξεχωριστά). Εκεί άνοιξε και το νέο κατάστημα του «He-M-N-OiD». Πίσω από το brand αυτό βρίσκεται ο Μιχάλης. Ένας νεαρός δημιουργός, που κατάφερε την προσωπική του αισθητική προσέγγιση να τη μετουσιώσει σε ένα fashion success story.\nΟ Μιχάλης, πριν από αρκετά χρόνια σπούδασε γραφιστική. Από τη πρώτη στιγμή ήξερε πως ήθελε να ασχοληθεί με κάτι δημιουργικό. Η πρώτη του επαφή με τον κόσμο της μόδας ήρθε απροσδόκητα: «Ήθελα τα δώρα που έκανα στους φίλους μου να έχουν μια προσωπική υπογραφή. Έτσι ξεκίνησα να φτιάχνω κασκόλ. Ένα μοναδικό κομμάτι για κάθε δώρο».\nΣιγά, σιγά, άρχισε να συνειδητοποιεί πως ο κόσμος της μόδας θα έπρεπε να γίνει ο χώρος της επαγγελματικής του δράσης. Καθώς όμως πρόκειται για έναν άνθρωπο που θέτει υψηλά standards και καταλήγει σε αποφάσεις κατόπιν ενδελεχούς εκτίμησης όλων των παραγόντων, αποφάσισε να ξεκινήσει ως πωλητής σε κατάστημα με ρούχα, για να περιηγηθεί στη πραγματικότητα του εμπορίου. Τότε βρέθηκε μπροστά του το θρυλικό Remember της Πλάκας.\n«Θεώρησα πως αυτό ήταν μια μοναδική ευκαιρία, καθώς έτσι θα μπορούσα να εξετάσω όλες τις εναλλακτικές μου. Ταυτόχρονα, συνέχισα να φτιάχνω τα κασκόλ, που διοχέτευα μέσω του Meet Market και μαζί ξεκίνησα και την παραγωγή κάποιων t-shirts. Έτσι ερχόμουν σε επαφή με τον κόσμο και αυτό μου άρεσε πολύ, ενώ παράλληλα κρατούσα ως βασική απασχόληση την θέση μου στο Remember».\nΑναπόφευκτα το Remember επηρεάζει πολύ την μετέπειτα προσέγγιση του στη μόδα. Πώς όμως από το Meet Market, τα t-shirts και τα κασκόλ αποφασίζει να κάνει ένα δομημένο brand; To 2015 παίρνει τη μεγάλη απόφαση. Σχεδιάζει τα πρώτα του ρούχα σε σκίτσα, ανακαλύπτει τεχνίτες ραφτικής που εμπιστεύεται και ξεκινάει το στήσιμο της συλλογής. Τότε, εν μέσω οικονομικής κρίσης, κάνει ένα ακόμη βήμα και αναλαμβάνει μερικά pop –up stores με το He-M-N-OiD.\nΤον Μιχάλη τον οδηγεί το υλικό. «Πρώτα βρίσκω το ύφασμα και μετά αποφασίζω σε τι θα το μετατρέψω». Στις συλλογές του δεν θα βρείτε χρώμα, αλλά μια διαφορετική απόδοση των λευκών και μαύρων, είτε σε μονοχρωμίες, είτε σε μοτίβα, μια μινιμαλιστική γκάμα ρούχων, χωρίς φύλλο. Αυτός άλλωστε είναι και ο στόχος του.\nΌταν τον ρωτάω τι σημαίνει το όνομα του brand και πως κατέληξε σε αυτό, μου κάνει μια εσωτερική ξενάγηση στα βιώματα του, που με αφοπλίζει. «Μεγάλωσα σε μια εποχή που ήταν σε άνθιση τα περιοδικά life style. Μια εποχή που το ζητούμενο ήταν η επίδειξη του χρήματος, με τη ταυτόχρονη προβολή των δυο φύλλων με στερεότυπα χαρακτηριστικά. Τίποτε άλλο δεν ήταν αποδεκτό. Ο σεξισμός και η υπερβολική επίδειξη της οικονομικής δύναμης της δεκαετίας του 90 με οδήγησε εδώ που είμαι και σήμερα. Ήθελα να δω το μοντέλο ως human oid, ως ανθρώπινη υπόσταση. Ήθελα να υπάρχουν όλα. Να μπορεί ο κάθε ένας να επιλέξει το μοντέλο με το οποίο θα ήθελε να ταυτιστεί. Έτσι προέκυψε το όνομα. Η πρώτη συλλαβή He υποδηλώνει το αρσενικό φύλλο, εδώ τοποθετώ κι εγώ εμένα τον ίδιο. Το άλλο μέρος της ονομασίας αφορά στην διερεύνηση της ανθρώπινης υπόστασης».\nH απόφαση για τη δημιουργία του δικού του χώρου, ήρθε σαν φυσική συνέχεια. «Επέλεξα το σημείο αυτό γιατί η γειτονιά έχει αρχίσει να αποκτά ξεχωριστό χρώμα. Είναι σαν μια κυψέλη όπου εκκολάπτονται νέοι σχεδιαστές. Είναι πολύχρωμη και πολυμορφική. Επιπλέον, εδώ οι τουρίστες έρχονται για ζήσουν λίγο σαν ντόπιοι και οι locals για να ζήσουν ως τουρίστες. Και μόνο αυτό ήταν αρκετό για να με κάνει να επιλέξω την περιοχή του Ψυρρή».\nΗ πρόσφατη εμφάνιση των προϊόντων του σε γνωστή τηλεοπτική εκπομπή του έδωσε ένα άνοιγμα στο κοινό που δεν το περίμενε. «Μετά από αυτό ξέρω πως ότι ανεβάζω στα κοινωνικά μου δίκτυα, πλέον το βλέπει πολύ περισσότερος κόσμος».\nΤα διάσημα logo t-shirt του έχουν και αυτά τη δική τους ιστορία. «Τα χρόνια στο Remember της Πλάκας με έκαναν να μελετήσω σε βάθος τα τουριστικά προϊόντα. Τα παραδοσιακά souvenir και τη ταυτόχρονη ανάδειξη νέων, καινοτόμων, ιδεών και προϊόντων, που άρχισαν να μπολιάζουν τη παραδοσιακή έννοια του τουριστικού gift, με τη σύγχρονη αισθητική. Σκεφτείτε λίγο, σε σχέση με τον τουρισμό υπάρχουν στερεότυπα, στον τρόπο συμπεριφοράς, στα γούστα σε όλα. Έτσι εμπνεύστηκα πρώτα το logo Tourist και προσπάθησα να το αποδώσω με χιουμοριστική διάθεση. Και μετά το ένα έφερε το άλλο: η Κόρη, ο Κούρος, η Θεά και άλλα».\nΣήμερα τα μπλουζάκια του (και όχι μόνο), γίνονται ανάρπαστα, ενώ ο ίδιος εξακολουθεί να επιμένει στη παραγωγή σχεδίων και προϊόντων με τη χαρακτηριστική αισθητική του. Στις συλλογές του θα τα βρείτε όλα και ταυτόχρονα δεν θα βρείτε κομμάτια με «ταμπέλα». Στην He-M-N-OiD δεν υπάρχουν sizes, δεν διαχωρίζονται τα γυναικεία από τα ανδρικά και δεν υπάρχουν εποχικά κομμάτια. Αντιθέτως, υπάρχει μια συλλογή με ευρύτατους ορίζοντες, όπου είναι ευπρόσδεκτοι. Περάστε μια βόλτα από τη στοά. Σταθείτε μπροστά από το μικροσκοπικό κατάστημα και μέσα σε λίγα λεπτά θα δείτε πόσο εύκολα θα μπορέσετε να γίνεται κι εσείς μέλος στον κόσμο του He-M-N-OiD.\ni «He-M-N-OiD» | Στοά Παλλάδος (Παλλάδος 24-26), Ψυρρή | www.facebook.com/hemnoid


ΤΡΕΛΑ ΠΡΑΓΜΑΤΑ .ΑΦΗΣΕ Ο ΔΗΜΑΡΧΟΣ ΚΕΡΚΥΡΑΣ ΤΟΥΣ ΤΟΥΡΚΟΥΣ ΝΑ ΠΑΡΕΛΑΣΟΥΝ ΜΕΣΑ ΣΤΗ ΠΟΛΗ ΤΗΣ ΚΕΡΚΥΡΑΣ. ΟΥΔΕΠΟΤΕ ΔΕΝ ΚΑΤΕΛΑΒΑΝ ΤΗΝ ΚΕΡΚΥΡΑ ΟΙ ΟΘΩΜΑΝΟΙ 500 ΧΡΟΝΙΑ ΚΑΙ ΤΟΥΣ ΑΦΗΣΕ Ο ΔΗΜΑΡΧΟΣ ΝΑ ΠΑΡΕΛΑΣΟΥΝ.Μήνυση Αϊβατίδη σε Νικολούζο για την παρέλαση Τούρκων στην Κέρκυρα | Ανοπαία ατραπός\nΤΡΕΛΑ ΠΡΑΓΜΑΤΑ .ΑΦΗΣΕ Ο ΔΗΜΑΡΧΟΣ ΚΕΡΚΥΡΑΣ ΤΟΥΣ ΤΟΥΡΚΟΥΣ ΝΑ ΠΑΡΕΛΑΣΟΥΝ ΜΕΣΑ ΣΤΗ ΠΟΛΗ ΤΗΣ ΚΕΡΚΥΡΑΣ. ΟΥΔΕΠΟΤΕ ΔΕΝ ΚΑΤΕΛΑΒΑΝ ΤΗΝ ΚΕΡΚΥΡΑ ΟΙ ΟΘΩΜΑΝΟΙ 500 ΧΡΟΝΙΑ ΚΑΙ ΤΟΥΣ ΑΦΗΣΕ Ο ΔΗΜΑΡΧΟΣ ΝΑ ΠΑΡΕΛΑΣΟΥΝ.Μήνυση Αϊβατίδη σε Νικολούζο για την παρέλαση Τούρκων στην Κέρκυρα\n5 Σεπτεμβρίου 2017 20:47:00\nΣε μήνυση κατά του δημάρχου Κ. Νικολούζου με αφορμή παρέλαση Τούρκων μελών συγκροτήματος χορού στην πόλη της Κέρκυρας, με σημαιοφόρο σημαίας της χώρας τους προέβη ο βουλευτής Κέρκυρας της Χ.Α. Ιωάννης Αϊβατίδης.\n» Την 1/9/2017 διεξήχθη το <<2>>, <<υπό την αιγίδα του Δήμου Κέρκυρας>>, με τη συμμετοχή μόνον ορισμένων συλλόγων παραδοσιακών χορών της Κέρκυρας και του τουρκικού συγκροτήματος παραδοσιακών χορών από την Προύσα (Nilufer Folk Cance Ensemble/Bursa).\nΜέλη και συνοδοί του εν λόγω συγκροτήματος εκ Τουρκίας, προέβησαν σε παρέλαση με σημαιοφόρο τουρκικής σημαίας και διάταξη υπό τους ήχους κρουστών που θύμιζαν βασιβουζούκους, σε οδούς του ιστορικού κέντρου της Κέρκυρας, με την πρόφαση <<περαντζάδας>>, ενώ στη συνέχεια ανάρτησαν την τουρκική σημαία στο χώρο του <<ΦΕΣΤΙΒΑΛ>>, στο ιστορικό μνημείο του Ανακτόρου των Αγίων Μιχαήλ και Γεωργίου (των Παλαιών Ανακτόρων).\nΟ βουλευτής Κέρκυρας του Λαϊκού Συνδέσμου «ΧΡΥΣΗ ΑΥΓΗ» Ιωάννης Αϊβατίδης, υπέβαλε εχθές 4/9/2017 μηνυτήριο αναφορά ενώπιον της κ. Εισαγγελέως Πλημμελειοδικών Κερκύρας (διά του Αστυνομικού Τμήματος Αχιλλείων), για τη διερεύνηση ποινικών ευθυνών (αξιόποινων πράξεων-αυτεπαγγέλτως διωκομένων αδικημάτων) σε βάρος του Δημάρχου Κέρκυρας κ. Κωνσταντίνου Νικολούζου, του διοργανωτή του δήθεν διεθνούς <<ΦΕΣΤΙΒΑΛ>> και των τούρκων υπηκόων που προέβησαν στις ανωτέρω προκλητικές, μειωτικές και επιβλαβείς για το Ελληνικό Κράτος ενέργειες, στην Πόλη της Κερκύρας».-


Κλείνει τα εννιά χρόνια λειτουργίας\nΤα εννιά χρόνια λειτουργίας του γιορτάζει σήμερα, Τετάρτη 20 Ιουνίου 2018, το Μουσείο Ακρόπολης. Στο πλαίσιο του εορτασμού οι εκθεσιακοί χώροι και το εστιατόριο θα παραμείνουν ανοιχτά έως τα μεσάνυχτα και η είσοδος θα είναι ελεύθερη από τις 8 το βράδυ.\nΟι επισκέπτες του Μουσείου θα έχουν σήμερα τη δυνατότητα να περιηγηθούν στην περιοδική έκθεση «Ελευσίνα. Τα μεγάλα μυστήρια» με οδηγούς τους αρχαιολόγους-φροντιστές του Μουσείου και να ανακαλύψουν σημαντικά έργα για τα μεγάλα μυστήρια της Ελευσίνας, καθώς και τη σύνδεση της Ελευσίνας με την Αθήνα και την Ακρόπολη.\nΟι θεματικές παρουσιάσεις θα γίνουν στα ελληνικά (10.00, 12.00, 14.00, 16.00, 18.00) και στα αγγλικά (12.30 και 17.30). Εγγραφές για τις παρουσιάσεις θα γίνονται στο Γραφείο Πληροφοριών στην είσοδο του Μουσείου.\nΙσχύει για περιορισμένο αριθμό συμμετοχών. Τηρείται αυστηρά σειρά προτεραιότητας. Απαραίτητη προϋπόθεση είναι η έκδοση εισιτηρίου της περιοδικής έκθεσης (€3).\nΣτις 9 το βράδυ, σήμερα, οι επισκέπτες του Μουσείου θα απολαύσουν μια συναυλία στον προαύλιο χώρο του Μουσείου με αγαπημένες jazz μουσικές που θα ερμηνεύσει η Big Band του Δήμου Αθηναίων.\nΜουσικοί: Δημήτρης Κόλλιας, Ανδρέας Μουρτζούκος, Κώστας Καραγιάννης, Κώστας Μακρής, Κωστής Βαζούρας, Διονύσης Κοκόλης, Εμμανουήλ Θεοδοσάκης, Βαγγέλης Κατσαρέλης, Γιάννης Καραγιαννάκης, Αντώνης Ανδρέου, Γιώργος Ζαρέας, Άγγελος Τζαμαρίας, Κώστας Αλεξανδρής, Κεβόρκ Χαρονιάν, Σάμι Αμίρης, Γιώργος Γεωργιάδης, Αλέξανδρος Δράκος Κτιστάκης.